open-index/open-wikipedia-markdown huggingface dataset:
1721

**1721** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

*ఫిబ్రవరి 5: పార్లమెంటులో "సౌత్ సీ బబుల్" పై తన ప్రభుత్వ ప్రవర్తనను సమర్థించుకుంటూ గట్టిగా వాదిస్తూ గ్రేట్ బ్రిటన్ ముఖ్యమంత్రి జేమ్స్ స్టాన్హోప్ కుప్ప కూలిపోయాడు. మరుసటి రోజున మరణించాడు.
*ఏప్రిల్ 4: రాబర్ట్ వాల్పోల్ గ్రేట్ బ్రిటన్ యొక్క మొట్టమొదటి ప్రధానమంత్రి అయ్యాడు.
*ఏప్రిల్: సముద్రపు దొంగలు జాన్ టేలర్, ఆలివర్ లెవాస్సీర్ లు 700 టన్నుల పోర్చుగీస్ నౌక *నోసా సెన్హోరా డు కాబోను* రీయూనియన్ దీవి వద్ద స్వాధీనం చేసుకున్నారు. నౌక లోని నిధి మొత్తం విలువ ( గోవా నుండి వెళ్తోంది) £ 1,00,000 - £ 8,75,000 మధ్య ఉంటుందని అంచనా వేసారు. ఇది ఇప్పటివరకు జరిగిన అతిపెద్ద సముద్రపు దోపిడీల్లో ఒకటి.
*మే 8: పోప్ క్లెమెంట్ XI తరువాత ఇన్నోసెంట్ XIII 244 వ పోప్ అయ్యాడు
*డిసెంబర్ 8: బాలాజీ బాజీరావ్ మరాఠా సామ్రాజ్యపు 10 పేష్వా. (మ.1761)
*తేదీ తెలియదు:లండన్, న్యూ ఇంగ్లాండ్ల మధ్య రెగ్యులర్ మెయిల్ సేవ మొదలైంది.
* 
## జననాలు

*ఫిబ్రవరి 3: ఫ్రెడరిక్ విల్హెల్మ్ వాన్ సెడ్లిట్జ్, ప్రష్యన్ జనరల్ (మ .1773 )
*డిసెంబర్ 27: ఫ్రాంకోయిస్ హెమ్‌స్టర్‌హ్యూయిస్, డచ్ తత్వవేత్త (d. 1790 ) 

## మరణాలు
*

## పురస్కారాలు

## మూలాలు

*
దరియా హుస్సేన్ షేక్

**షేక్ దరియా హుస్సేన్**  సాంస్కృతిక కార్యకర్తగా సుప్రసిద్ధుడు. ఇతడు గుంటూరు జిల్లా, వినుకొండలో ఇమాం సాహెబ్, మౌలాబీ దంపతులకు 1933, జూలై 1న జన్మించాడు. 

## విద్య, ఉద్యోగం
ఇతని ఉన్నత పాఠశాల చదువు వినుకొండలో నడిచింది. నరసారావుపేటలో బి.ఎ., రాజమండ్రిలో బి.యిడి. చదివాడు. విద్యాశాఖలో విస్తరణాధికారిగా అనంతపురం జిల్లాలో పనిచేశాడు. ఇతడు సాహిత్య సభలలోను, సాంస్కృతిక కార్యక్రమాలలోను చురుకుగా పాల్గొన్నాడు. ఎన్నో అష్టావధానాలలో, కవిసమ్మేళనాలలో పాల్గొన్నాడు. 

## సాంఘిక కార్యక్రమాలలో
అనంతపురం రాయలకళాగోష్టికి కార్యదర్శిగా సేవలను అందించాడు. ఆశావాది ప్రకాశరావు. శాంతి నారాయణ తదితరులతో కలిసి పనిచేసి అనంతపురం జిల్లాలో సాహిత్యచైతన్యాన్నిపెంపొందించాడు.

## రచనలు
# పురుషోత్తముడు
# విశ్వనాథ విజయము
## మూలాలు

వర్గం:1933 జననాలు
కొవ్వూరు రైల్వే స్టేషను

**కొవ్వూరు రైల్వే స్టేషను**, ఆంధ్ర ప్రదేశ్ రాష్ట్రంలో ఉన్న పశ్చిమ గోదావరి జిల్లా లోని కొవ్వూరు పట్టణంలో పనిచేస్తుంది. ఇది హౌరా-చెన్నై ప్రధాన రైలు మార్గములో ఉంది. ఇది దేశంలో 330వ రద్దీగా ఉండే స్టేషను.

## స్టేషను వర్గం
కొవ్వూరు రైల్వే స్టేషను దక్షిణ మధ్య రైల్వే జోన్ లో విజయవాడ రైల్వే డివిజను లోని 1. 2. 3.  4. 5. 6. 7. 8. 9. నర్సీపట్నం రోడ్10. 11. వీరవాసరం12. ఆకివీడు13.కైకలూరు14. **డి వర్గం** స్టేషన్లలో ఇది ఒకటి. 

## ఇవి కూడా చూడండి
* భారతీయ రైల్వే స్టేషన్ల జాబితా
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు
* విజయవాడ జంక్షన్ రైల్వే స్టేషను

## మూలాలు

 
 

వర్గం:ఆంధ్రప్రదేశ్ రైల్వే స్టేషన్లు
వర్గం:దక్షిణ మధ్య రైల్వే స్టేషన్లు
వర్గం:భారతదేశపు రైల్వే స్టేషన్లు
పెందుర్తి రైల్వే స్టేషను

**పెందుర్తి రైల్వే స్టేషను ** భారతదేశం, ఆంధ్ర ప్రదేశ్ రాష్ట్రంలో ఉన్న విశాఖపట్నం జిల్లాలో పెందుర్తిలో పనిచేస్తుంది. ఇది హౌరా-చెన్నై ప్రధాన రైలు మార్గములో ఉంది. ఈ స్టేషను తూర్పు తీర రైల్వే మండలం, విశాఖపట్నం రైల్వే డివిజను కింద నిర్వహించబడుతుంది. ఇది దేశంలో 1969వ రద్దీగా ఉండే స్టేషను.
## చరిత్ర
విజయవాడ జంక్షన్ నుండి కటక్ వరకు ఉన్న 1,288 కిమీ (800 మైళ్ళు) మొత్తం తీరం వెంబడి సాగిన రైలు మార్గములు (రైల్వే ట్రాక్లు) ను 1893 సం. - 1896 సం. మధ్య కాలం సమయంలో, ఈస్ట్ కోస్ట్ స్టేట్ రైల్వే నిర్మించింది, ట్రాఫిక్‌కు కూడా తెరిచింది. 1898-99 సం.లో బెంగాల్ నాగ్‌పూర్ రైల్వే దక్షిణ భారతదేశం రైలు మార్గములు (లైన్ల) కు కలుపబడింది..

## ఇవి కూడా చూడండి
* 
* భారతీయ రైల్వే స్టేషన్ల జాబితా
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు

## మూలాలు

## బయటి లింకులు

వర్గం:విశాఖపట్నం జిల్లా రైల్వే స్టేషన్లు
వర్గం:విశాఖపట్నం రైల్వే డివిజను స్టేషన్లు
వర్గం:విశాఖపట్నం రవాణా
వర్గం:భారతదేశపు రైల్వే స్టేషన్లు
వర్గం:తూర్పు తీర రైల్వే స్టేషన్లు
వర్గం:ఆంధ్రప్రదేశ్ రైల్వే స్టేషన్లు
అల్యూమినియం ఆంటిమొనైడ్

**అల్యూమినియం అంటిమొనైడ్ ** ఒక రసాయన సంయోగపదార్ధం. ఇది ఒక అకర్బన రసాయన సంయోగపదార్ధం. ఇది ఆవర్తన పట్టికలోని సమూహం/గ్రూప్ మూడు-ఐదు కుటుంబానికి చెందిన అల్యూమినియం-ఆంటిమొనిమూలకాల సంయోగము వలన ఏర్పడిన రసాయనపదార్థం. అల్యూమినియం ఆంటిమొనైడ్ ఒక అర్దవాహకం (semiconductor).
## భౌతిక ధర్మాలు
అల్యూమినియం ఆంటిమొనైడ్ నల్లని స్పటికములుగా ఘనరూపంలో ఉండును. అల్యూమినియం ఆంటిమొనైడ్ అణుభారం 148.742 గ్రాములు/మోల్.25&nbsp;°C వద్ద అల్యూమినియం ఆంటిమొనైడ్ సంయోగపదార్ధం సాంద్రత 4.26 గ్రాములు/సెం.మీ3.అల్యూమినియం ఆంటిమొనైడ్ సమ్మేళనపదార్ధం ద్రవీభవన స్థానం 1,060&nbsp;°C (1,940&nbsp;°F;1,330K)., అల్యూమినియం ఆంటిమొనైడ్ బాష్పీభవన స్థానం 2,467&nbsp;°C (4,473&nbsp;°F;2,740 K).  ఈ రసాయనపదార్ధం నీటిలో కరుగదు. అల్యూమినియం ఆంటిమొనైడ్ స్వయం దహనఉష్ణోగ్రత (Autoignition temperature) 317&nbsp;°C (603&nbsp;°F; 590K)

## అణు సౌష్టవం
అల్యూమినియం ఆంటిమొనైడ్ అణువు అల్లిక స్థిరాంకం (lattice constant) 0.61&nbsp;nm.అణువులో పరమాణువుల అప్రత్యక్ష బంధఖాళి 300K (27&nbsp;°C) వద్ద సుమారుగా 1.6 eV.ప్రత్యక్ష బంధఖాళి 2.22 eV.అల్యూమినియం ఆంటిమొనైడ్ అణువుయొక్క ఎలక్ట్రాన్ మొబిలిటి 200&nbsp;cm²•V−1•s−1., హోల్ మొబిలిటి 300K (27&nbsp;°C) వద్ద 400&nbsp;cm²•V−1•s−1.అల్యూమినియం ఆంటిమొనైడ్ వక్రీభవన సూచిక, 2&nbsp;µm తరంగ దైర్ఘ్యంవద్ద 3.3. మైక్రోవేవ్ ఫ్రిక్వేన్సిసిస్ వద్ద అల్యూమినియం ఆంటిమొనైడ్ డైఎలెక్ట్రిక్ స్థిరాంకం 10.9.అణువు సమన్వయచతుర్భుజ సౌష్టవాన్ని కల్గిఉన్నది.

## రసాయన చర్యలు
అల్యూమినియం ఆంటిమొనైడ్ ఇతరగ్రూప్ III-V పదార్థాలతో రసాయనచర్య వలన త్రికరసాయన పదార్థాలను ఏర్పరచును. ఉదాహరణకు AlInSb, AlGaSb,AlAsSb.
అల్యూమినియం ఆంటిమొనైడ్ లోని అంటిమొనైడు క్షయికరణలక్షణం వలన అల్యూమినియం ఆంటిమొనైడ్ మండేలక్షణము కల్గిఉన్నది.అల్యూమినియం అంటి మొనైడ్ను మండించి నపుడు అల్యూమినియం ఆక్సైడ్, అంటిమొని ట్రైఆక్సైడ్ ఏర్పడును.
## వినియోగం
అల్యూమినియం ఆంటిమొనైడ్ ఒక అర్దవాహకం.దీనిని ఎలక్ట్రో ఆప్టికల్ ఉపకరణాలలో ఉపయోగిస్తారు., ఎక్సు-కిరణాల, గామాకిరణాలను గుర్తించుటకు ఉపయోగిస్తారు.

## ఇవికూడా చూడండి
*అల్యూమినియం
## మూలాలు/ఆధారాలు

వర్గం:రసాయన శాస్త్రం
వర్గం:అకర్బన సమ్మేళనాలు
వర్గం:అల్యూమినియం సమ్మేళనాలు
రోహ్‌తక్ సోదరీమణుల వీడియో వివాదం

రోహ్‌తక్ కు చెందిన "పూజాస్వామి", "ఆర్తీస్వామి" అనే సోదరీమణులు స్వీయరక్షణ పేరుతో ముగ్గురు యువకులపై హింసకు పాల్పడిన వీడియో సామాజిక మాధ్యమాలలో వివాదం సృష్టించింది.

## విశేషాలు
నవంబరు 2014లో రోహ్‌తక్కు చెందిన అక్క చెల్లెళ్ళు "పూజాస్వామి", "ఆర్తీస్వామి" తమపై లైంగిక వేధింపులకు పాల్పడ్డారన్న కారణంతో ముగ్గురు యువకులను బెల్టుతో దేహశుద్ధి చేస్తూ ఉన్న వీడియోను సాంఘిక మాధ్యమాలలో పోస్టు చేసి అలజడి సృష్టించారు. ఈ వీడియో ప్రసారమాధ్యమాలకు కూడా పొక్కగనే దేశమంతా దావానలంలా వ్యాపించింది. ప్రసారమాధ్యమాలు "ధైర్యసాహసాలు" గల సోదరీమణులుగా వీరిని ప్రచారం చేశాయి. ఇది జరిగిన కొద్ది రోజులకే ఈ సోదరీమణులే మరొక అబ్బాయిని దారుణంగా కొట్టే వీడియో మరొకటి వెలువడగనే వీరి ప్రవర్తన పై అనుమానాలు బయలుదేరాయి. ప్రత్యక్ష సాక్షులైన ఆరుగురు మహిళలు పోలీసుల ఎదుట విచారింపబడ్డారు. ఈ ఘర్షణ జరగటానికి కారణం లైంగిక వేధింపులు కాదని, వయోవృధ్ధులకు కేటాయించిన సీట్లలో వీరు కూర్చుని ఉన్న కారణాననే ఘర్షణ చోటు చేసుకొన్నదని వారు తెలిపారు. తర్వాత మరొక యువకుడు కూడా ఈ సోదరీమణులు తనపై అత్యాచార యత్న ఆరోపణలు చేశారని, ఆ ఆరోపణలు ఉపసంహరించుకోవటానికి వారు తన వద్ద నుండి ₹20,000 వసూలు చేశారని తెలిపాడు.

8 డిసెంబరు న తమ ఆరోపణలు నిజమేనని ఋజువు చేయటానికి తాము నార్కోఅనాలిసిస్ పరీక్షలకు సిద్ధమని సోదరీమణులు తెలిపారు. అయితే ఈ పరీక్షలలో వీరు చెప్పినవి అబద్ధాలని తేలగా, ఆరోపణలు ఎదుర్కొంటున్న యువకుల మాటలే నిజాలని తేలినవి.. 18 జనవరి న ఈ కేసును ఉపసంహరించుకొమ్మని తమ పై ఒత్తిడి తెస్తున్నారని, విచారణలో తమని అసభ్యకర ప్రశ్నలతో వేధిస్తున్నారని వీరు పోలీసులకి ఫిర్యాదు చేశారు. మే 2015లో సాంఘిక మాధ్యమాలలో ఎవరో తమ ఫోటోలను మార్ఫ్ చేసి పోస్టు చేస్తున్నారని పోలీసులకు ఫిర్యాదు చేశారు. జూన్ 2015 నాటికి కూడా దీనిపై కోర్టు తీర్పు వెలువడలేదు.

## తుది తీర్పు
4 మార్చి 2017న కోర్టు వెలువరించిన తీర్పులో యువకులపై అన్ని ఆరోపణలను కొట్టివేసినది.   

## ఇవి కూడా చూడండి
* జస్లీన్ కౌర్ లైంగిక వేధింపుల ఉదంతం
* 2015 దీమాపూర్ సామూహిక హత్య
* నిషా శర్మ వరకట్న వేధింపు వ్యాజ్యం
* భర్త పట్ల క్రౌర్యం

## మూలాలు

## ఇతర లింకులు

వర్గం:పురుషులపై హింస
కప్పగంతుల రంగకవి

**కప్పగంతుల రంగకవి** ప్రముఖ కవి. నాటక రచయిత. ఇతడు ప్రకాశం జిల్లా, ఒంగోలుమండలం, కరవది గ్రామంలో 1930లో జన్మించాడు. ఇతడు అనేక కావ్యాలు, నాటకాలు, ఏకపాత్రలు రచించాడు. సామ్యయోగ పత్రికకు సంపాదకుడిగా వ్యవహరించాడు. పలు నాటకాలకు దర్శకత్వం వహించి ప్రదర్శించాడు.
## రచనలు
### కావ్యాలు
# దీక్ష
# విప్లవ జ్వాల
# మధురస్మృతులు
# దిన చరిత్ర
# వంకర గీతలు
# మందాకిని
# తెలుగుబాల
# నాడు నేడు
# ఖండకావ్య సంపుటి

### నాటకాలు/నాటికలు/ఏకప్రాత్రలు
# అందరూ అందరే
# ఆకాశ దీపాలు
# లైలా మజ్నూ
# ఆధునిక లోకం
# అగచాట్లు
# అటో ఇటో
# అల్లూరి సీతారామరాజు
# వీరాభిమన్య
# తొమ్మిది ఏకపాత్రలు
### నవలలు
# త్యాగి
# శోభనపురాత్రి
# గతం నుండి వర్తమానానికి
### కథాసంపుటి
# కథాతోరణం
## మూలాలు

వర్గం:ప్రకాశం జిల్లా రచయితలు
వర్గం:1930 జననాలు
అల్యూమినియం డైబోరైడ్

**అల్యూమినియం డైబోరైడ్ ** లేదా అల్యూమినియం బోరైడ్ ఒక రసాయన సంయోగపదార్థం. ఇది ఒక అకర్బన సమ్మేళనపదార్థం. అల్యూమినియం డైబోరైడ్ రసాయన సంకేతపదం (AlB2). ఈ సంయోగ పదార్థం అల్యూమినియం లోహమూలకం, ఉపధాతువు బోరాన్ మూలకముల సంయోగము వలన ఏర్పడినది. అల్యూమినియం లోహం, బోరాన్ ల సమ్మేళనం వలన ఏర్పడిన రెండు సంయోగపదార్థాలలో అల్యూమినియం డైబోరైడ్ ఒకటికాగా, మరొకటి అల్యూమినియం డోడెకాఅల్యూమినియం బోరైడ్ (AlB12). ఈ రెండు అల్యూమినియం సంయోగపదార్థాలను సాధారణంగా అల్యూమినియం బోరైడ్ అని వ్యవహరిస్తారు.
## భౌతిక ధర్మాలు
అల్యూమినియం డైబోరైడ్ రాగి (లోహం) వంటి ఎరుపు రంగులో ఉండు ఘనపదార్థం. అల్యూమినియం డైబోరైడ్ అణుభారం 48.604 గ్రాములు/మోల్. 25&nbsp;°C ఉష్ణోగ్రత వద్ద అల్యూమినియం డైబోరైడ్ సాంద్రత 3.16 గ్రాములు/సెం.మీ3. ఈ సంయోగపదార్థం ద్రవీభవన స్థానం 1,655&nbsp;°C (3,011&nbsp;°F;1,928 K). అల్యూమినియం డైబోరైడ్ నీటిలో కరుగదు.

## నిర్మాణం
నిర్మాణ పరంగా అల్యూమినియం డైబోరైడ్‌లో బోరాన్ పరమాణువులు గ్రాఫైట్ వంటి పలకల వలె ఉండి, వాటి మధ్యలో అల్యూమినియం పరమాణువులు ఉండును. ఈ అణు నిర్మాణం ఒకవిధంగా మెగ్నిషియం డైబోరైడ్ నిర్మాణపోలిక కలిగి ఉంది. అల్యూమినియం డైబోరైడ్ ఒంటరి స్పటికాలు లోహవాహకతత్వం ప్రదర్శించును
.స్పటికసౌష్టవం షట్భుజాకారం (Hexagonal).

## ఆరోగ్యపరమైన ఇబ్బందులు
అల్యూమినియం డైబోరైడ్ ను ప్రమాదకర మైన రసాయనంగానే పరిగణిస్తారు. ఇది ఆమ్లాలు, హైడ్రోజన్తో చర్య వలన విషవాయువులను ఉత్పత్తి చేయును. ఉదాహరణకు హైడ్రోక్లోరిక్ ఆమ్లంతో చర్య వలన బోరెన్ (Borane), అల్యూమినియం క్లోరైడ్ను విడుదల చేయును.
## ఉపయోగం
అల్యూమినియం డైబోరైడ్ ఎక్కువ నిరోధకగుణం, కఠినత్వం కలిగిఉండటం వలన దీని చూర్ణాన్ని పలు లోహ, అలోహ వస్తువులను గ్రైండింగు చేయుటకు, పాలిష్ చేయుటకు ఉపయోగిస్తారు.

## ఇవికూడా చూడండి
*అల్యూమినియం
*బోరాన్

## మూలాలు/ఆధారాలు

వర్గం:రసాయన శాస్త్రం
వర్గం:అల్యూమినియం సమ్మేళనాలు
వర్గం:అకర్బన సమ్మేళనాలు
ఓషన్‌శాట్-2 ఉపగ్రహం

**ఓషన్ శాట్-2 **ఉపగ్రహాన్ని భారతీయ అంతరిక్ష పరిశోధన సంస్థ ఇస్రో నిర్మించి ప్రయోగించింది.అంతకు ముందు ప్రయోగించిన ఓషన్‌శాట్ ఉపగ్రహం జీవితకాలం ముగిసినందున, ఆ ఉపగ్రహం ద్వారా వాడుకరులకు అందిస్తున్న సమాచారాన్ని మునుముందు నిరంతరాయంగా అందించుటకై, సమాచార సేకరణ కొనసాగించుటకై, దాని స్థానంలో ఓషన్ శాట్-2 ఉపగ్రహాన్ని కక్ష్యలో ప్రవేశపెట్టారు.
## ఉపగ్రహ ప్రయోగ ప్రధానలక్ష్యం
ఉపగ్రహ ప్రయోగ లక్ష్యం ఉపరితల గాలుల, సముద్ర ఉపరితల strata అధ్యయనం చెయ్యడం,, క్లోరోఫిల్ గాఢత పరిశీలన వృక్షప్లవకాలు, వికసనం (phytoplankton blooms) ల పరిశీలన పర్యవేక్షణ/నియంత్రణ, వాతావరణంలోని ఏరోసోల్‌, గాలితుంపర (aerosols), సముద్రజలాలలో తేలియాడు పదార్థాల అద్యయనంచేయుట. ఓషన్ శాట్-2 ఉపగ్రహం ప్రధాన లక్ష్యాలలో ఒకటి సముద్రాలలోని చేపల ఆవాస ప్రాంతాలను గుర్తించడం. అలాగే ఓషన్ శాట్-2 ఇతర లక్ష్యాలు సముద్రస్థితిలోని మార్పులను ముందస్తుగాఅంచనా వెయ్యడం, శీతోష్ణస్థితిలోని మార్పులను అధ్యయనం చెయ్యడం, వాతావరణ స్థితి గతులను ముందుగా తెలిసికొనుట.

## ఉపగ్రహంలో అమర్చిన ఉపకరణాలు(payloads)
సముద్రాలకు, సముద్రతీర ప్రాంతాల వాతావరణానికి చెందిన సిస్టమాటిక్ డేటాను సేకరించడం ఓషన్ శాట్-2 ఉపగ్రహం ప్రధాన ధ్యేయం.ఇండియన్ రిమోట్ సెన్సింగ్ ఉపగ్రహ శ్రేణిలో సముద్ర పరిశోధనకై నిర్మించిన రెండవ ఉపగ్రహం ఓషన్ శాట్-2. ఓషన్ శాట్-2 ఉపగ్రహం 3 పరిశోధన ఉపకరణాల సముదాయాన్ని కల్గిఉన్నది.  అవి.
### ఓషన్ కలర్ మోనిటర్ (OCM)
గతంలో ఈరకపు పరికరాన్ని ఓషన్ శాట్-1 ఉపగ్రహంలో కూడా అమర్చారు. ఇది 8బ్యాండుల బహుళ స్పెక్ట్రల్ కెమరా. సాధారణ దృశ్యస్థితిలో, ఐఆర్ స్పెక్ట్రల్ రేంజిలోనూ ఇది పనిచేస్తుంది. ఈ కెమెరా 360 మీటర్ల భూక్షేత్రదృశ్యపరిధితో, 1420 కిమీ swath తో వెనువెంటనే చిత్రీకరణచేస్తుంది. ఈ కెమెరాను +20 డిగ్రీల వరకు ట్రాక్ లో అటు ఇటు కదిలించవచ్చును.

### Ku బ్యాండ్ పెన్సిల్ భీమ్ స్కాట్టరోమీటరు(SCAT)
దీనిని ఇస్రో సంస్థ రూపొందించింది. ఇది మైక్రోవేవ్ ఉపకరణం. అహమ్మదబాద్ లోని ఇస్రోకు చెందిన సంస్థ తయారు చేసింది. రేడార్ బ్యాక్ స్కాటర్ ను ఉపయోగించి సముద్ర ఉపరితల గాలులదిశను (wind vectors) ను అంచనా వేయవచ్చును. ఈ స్కాటర్‌మీటరు 1-మీటరు పారాబోలిక్ డిష్‌ఎంటేన్నా కలిగి, డ్యూయల్ ఫీడ్ అమరిక ద్వారా రెండు పెన్సిల్‌ కిరణాలను సృష్టిస్తుంది. వీటి ద్వారా 20.5 ఆర్ పి యం (నిమిషానికి భ్రమణాల సంఖ్య) తో మొత్తం swath ను కవర్ చేస్తుంది. Ku బ్యాండు పెన్సిల్ కిరణ స్కట్టరుమీటరు ఒక సచేతన మైక్రోవేవ్ రేడారు. ఇది 13.515&nbsp;GHz తో పనిచేస్తుంది.

### రేడియో అక్సులేసన్ సౌండరు ఫర్  అట్మాస్ఫియర్(ROSA)
ఈ ఉపకరణాన్ని ఇటాలియన్ అంతరిక్ష ఏజన్సీ తయారు చేసింది.

## ఉపగ్రహ ప్రయోగం
ఓషన్ శాట్-2 ఉపగ్రహాన్ని ఇస్రో తయారు చేసిన పిఎస్ఎల్‌వి-సీ14 అనే ఉపగ్రహప్రయోగ వాహకనౌక ద్వారా, ఆంధ్రప్రదేశ్, నెల్లూరు జిల్లా, శ్రీహరికోటలో ఉన్న సతీష్ ధావన్ అంతరిక్ష ప్రయోగకేంద్రం నుండి 2013, సెప్టెంబరు 23 న ఉదయం 11.51 గంటలకు ప్రయోగించారు. ఉపగ్రహాన్ని నిర్దేశితకక్ష్యలో ప్రవేశపెట్టుటకు పట్టిన సమయం 1200 సెకన్లు. ఓషన్ శాట్-2 ఉపగ్రహంతో పాటు ఆరు యురోపియన్ నానో ఉపగ్రహాలను కూడా కక్ష్యలో ప్రవేశపెట్టారు. ప్రయోగ సమయంలో ఓషన్ శాట్-2 ఉపగ్రహం బరువు 960కిలోలు. మిగిలిన ఆరు నానో ఉపగ్రహాల మొత్తం బరువు 20 కిలోలు. అందులో 4 ఉపగ్రహాల బరువు, ఒక్కొకటి ఒక కిలో కాగా, మిలిన రెండు ఉపగ్రహాలు ఒక్కొక్క దాని బరువు 8 కిలోలు. ఓషన్ శాట్-2 ఉపగ్రహాన్ని 720 కిలోమీటర్ల ఎత్తులో సూర్యానువర్తన కక్ష్యలో (sun-synchronous orbit (SSO) లో ప్రవేశపెట్టారు.

## ఇవికూడా చూడండి
*పిఎస్‌ఎల్‌వి-సీ14 ఉపగ్రహ వాహకనౌక

## మూలాలు/ఆధారాలు

వర్గం:కృత్రిమ ఉపగ్రహాలు
వర్గం:ఇస్రో ప్రయోగించిన ఉపగ్రహాలు
వర్గం:ఇస్రో తయారుచేసిన ఉపగ్రహాలు
అల్యూమినియం కార్బైడ్

**అల్యూమినియం కార్బైడ్**ఒక రసాయన సంయోగపదార్థం. ఇది ఒక అకర్బన రసాయన సమ్మెళనపదార్థం. అల్యూమినియం, కార్బన్ మూలకాల పరమాణు సంయోగము వలన అల్యూమినియం కార్బైడ్ ఏర్పడినది. నాలుగు అల్యూమినియం పరమాణువులు, మూడు కార్బన్ పరమాణువుల సంయోగం వలన అల్యూమినియం కార్బైడ్ అణుఉత్పత్తి జరిగింది. అల్యూమినియం కార్బైడ్ రసాయన సంకేతపదంAl4C3. ఈ సంయోగపదార్థం అల్యూమినియం లోహం యొక్క కార్బైడ్. పాలిపోయిన/వెలిసిన పసుపురంగు-బ్రౌన్ రంగుస్పటికాలుగా ఉండును. అల్యూమినియం కార్బైడ్ 1400&nbsp;°C ఉష్ణోగ్రత వరకు స్థిరత్వాన్ని కోల్పోదు.అల్యూమినియం కార్బైడ్ నీటిలో విఘటన చెందటం వలన మిథేన్ ను ఉత్పత్తిఅగును..
## భౌతిక లక్షణాలు
స్వచ్ఛమైన అల్యూమినియం కార్బైడ్‌కు రంగు లేదు. కాని మలినాలు ఉన్న అల్యూమినియం కార్బైడ్ వెలిసిన పసుపు లేదా బ్రౌన్ రంగులో ఉండును. షట్కోణ స్పటికసౌష్టవాన్ని కలిగిఉన్నది . అల్యూమినియం కార్బైడ్ కు వాసన లేదు. 25&nbsp; °C వద్ద అల్యూమినియం కార్బైడ్ సాంద్రత2.36గ్రాములు/సెం.మీ3.అల్యూమినియం కార్బైడ్ సంయోగపదార్థం ద్రవీభవన స్థానం 2,200&nbsp;°C (3,990&nbsp;°F; 2,470K). కాని అల్యూమినియం కార్బైడ్ 1400&nbsp;°C వద్ద వియోగం చెందును. నీటితో జలవిశ్లేషణ చర్య జరుపును.

## రసాయన చర్యలు
అల్యూమినియం కార్బైడ్ జలవిశ్లేషణ చెందడం వలన మిథేన్ వెలువడును.ఈ చర్య గదిఉష్ణోగ్రత వద్ద జరిగినను, ఉష్ణోగ్రత పెరిగే కొలది చర్య వేగవంతం అగును.
::Al4C3 + 12 H2O → 4 Al(OH)3 + 3 CH4
ఇటువంటి రసాయన చర్య ప్రొటొనెసన్ (protonation) కు హైడ్రోజను పరమాణువును ఇచ్చు ప్రోటిక్ కారకాలతో (protic agent) కూడా జరుగును.
::Al4C3 + 12 HCl → 4 AlCl3 + 3 CH4

## ఉత్పత్తి
విద్యుతు ఆర్క్‌ఫర్నేస్ లో నేరుగా అల్యూమినియం లోహాన్ని కార్బన్ మూలకంతో రసాయనచర్య నొందించడం ద్వారా అల్యూమినియం కార్బైడ్‌ను ఉత్పత్తి చేయుదురు. 
::4Al + 3 C → Al4C3
ప్రత్యామ్నాయముగా అల్యూమినను కార్బన్ తో రసాయన చర్య జరిపిం చడం వలన కూడా అల్యూమినియం కార్బైడ్ ఉత్పత్తి చేయవచ్చును, కాని కార్బన్ మొనాక్సైడ్ కుడా ఉత్పత్తి అవ్వడం వలన ఈ రసాయన ప్రక్రియ విధానం అంతగా అనుకూలమైనది కాదు.
::2 Al2O3 + 9 C → Al4C3 + 6CO
సిలికాన్ కార్బైడ్ పదార్థంతో అల్యూమినియం చర్యవలన కూడా అల్యూమినియం కార్బైడ్ ఏర్పడును. సిలికాన్ కార్బైడ్ కన్న అల్యూమినియం కార్బైడ్ ఎక్కువ పెళుసుతనం కలిగి ఉన్నందున, ఈ విధానంలో కొంత యాంత్రిక వినియోగ పరిమితులకు లోబడి ఉత్పత్తి చేయ్యుదురు.
4 Al + 3 SiC → Al4C3 + 3 Si

## వినియోగం
*మెటిరియల్ జాఱుగుణాన్ని (creep) తగ్గిమ్చుటకై బాగామెత్తని అల్యూమినియం కార్బైడ్ పొడిని అఅల్యూమినియంమాతృక (మాట్రిక్స్) లో కలుపుతారు, ముఖ్యంగా సిలికాన్ కార్బైడ్ పదార్థంతో కలిపిఉపయోగిస్తారు. 
*అల్యూమినియం కార్బైడ్ ను హైస్పీడ్ కటింగ్ పరికరాలలోఘర్షకముగా/ఒరపిడి రాయి ( abrasive) గా ఉపయోగిస్తారు.అల్యూమినియం కార్బైడ్ కు ఇంచుమించు పుష్యరాగం ( topaz) కు ఉన్నంత కఠినత్వం ఉన్నది. 

## ఇవికూడా చూడండి
*అల్యూమినియం
## మూలాలు

వర్గం:రసాయన శాస్త్రం
వర్గం:అకర్బన సమ్మేళనాలు
వర్గం:అల్యూమినియం సమ్మేళనాలు
నాచన సోమన

**నాచన సోమన** 14వ శతాబ్దానికి చెందిన తెలుగు కవి, తెలుగు సాహిత్యంలో ప్రాముఖ్యత పొందిన కవులలో ఒకరు. ఆయన ఉత్తర హరివంశం కావ్యాన్ని రచన చేశారు. విజయనగర సామ్రాజ్య పరిపాలకుడైన వీర బుక్కరాయలు నాచన సోమనకు పోషకునిగా వ్యవహరించారు.
## కాలం
నాచన సోమన తెలుగు సాహిత్యంలో తిక్కన యుగానికి చెందిన కవి. సోమన కాలాన్ని గురించి పరిశోధకుల్లో వాదోపవాదాలు జరిగాయి. విజయనగర చక్రవర్తి బుక్కరాయలు నాచన సోమనకు చేసిన దానశాసనం సా.శ.1344 నాటిదని పరిశోధకులు నిర్ధారించడంతో నాచన సోమన కాలం 1300 నుంచి 1380ల మధ్యదని అంచనావేస్తున్నారు.

## రచనలు
నాచన సోమన రచించినవాటిలో ప్రఖ్యాతిపొందినది, ప్రస్తుతం లభిస్తున్నది ఉత్తర హరివంశం గ్రంథమే.

## మూలం

వర్గం:కవులు
1542

**1542** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* ఫిబ్రవరి 13: ఇంగ్లాండ్‌కు చెందిన హెన్రీ VIII ఐదవ భార్య కేథరీన్ హోవార్డ్ ను వ్యభిచార నేరానికి గాను ఉరితీసారు.
* ఫిబ్రవరి 14: స్థానిక తెగల నుండి ఎదురైన గట్టి వ్యతిరేకత కారణంగా మూడు విఫల ప్రయత్నాల తరువాత స్పెయిన్ దేశస్థులు మెక్సికోలోని గ్వాడాలజారాను స్థాపించారు.
* మార్చి 8: పవిత్ర రోమన్ చక్రవర్తి చార్లెస్ V తో చేసే యుద్ధంలో ఒట్టోమన్ల మద్దతు వాగ్దానం తీసుకుని ఫ్రెంచ్ రాయబారి ఆంటోయిన్ ఎస్కాలిన్ డెస్ ఐమార్స్ కాన్స్టాంటినోపుల్ నుండి తిరిగి వస్తాడు.
* మార్చి: రెనిన్ ప్యాలెస్ తిరుగుబాటు : మింగ్ రాజవంశం ప్యాలెస్ మహిళల బృందం జియాజింగ్ చక్రవర్తిని హత్య చేయడంలో విఫలమైంది. చక్రవర్తి వారిని నెమ్మదిగా ముక్కలు చేయడం ద్వారా చంపించాడు.
* మే 19: ఆధునిక మధ్య బర్మాలో ప్రోమ్ రాజ్యాన్ని, టాంగూ రాజవంశం జయించింది.
* సెప్టెంబర్ 28: పోర్చుగీస్ అన్వేషకుడు జువాన్ రోడ్రిగెజ్ కాబ్రిల్లో ప్రస్తుత శాన్ డియాగో బేలో అడుగుపెట్టాడు. అతడు దానికి "శాన్ మిగ్యూల్" అని పేరు పెట్టాడు; ఇది తరువాత శాన్ డియాగో నగరంగా మారుతుంది.
* అక్టోబర్ 7: కాలిఫోర్నియాలోని శాంటా కాటాలినా ద్వీపంలో అడుగు పెట్టిన మొదటి యూరోపియన్‌గా కాబ్రిల్లో నిలిచాడు. 
* పశ్చిమ దేశాలతో జపాన్ యొక్క మొట్టమొదటి పరిచయం సంభవించింది. ఒక పోర్చుగీస్ ఓడ, చైనాకు వెళ్ళే దారిలో దారితప్పి జపాను చేరినపుడూ, ఫెర్నావో మెండిస్ పింటో, ఫ్రాన్సిస్కో జైమోటో ఆంటోనియో మోటా జపాను భూమిపై అడుగుపెట్టారు. (కొన్ని వర్గాలు 1543 చెబుతున్నాయి).
*

## జననాలు
thumb|హర్కాబాయి
* అక్టోబరు 1: హర్కా భాయి, (జోధాబాయి, హీరా కుంవరి, హిరా కుంవర్ లేక మరియం - ఉజ్ - జమానీ ) మొగలు చక్రవర్తి అక్బరు భార్య, మరో మొగలు చక్రవర్తి జహంగీరు తల్లి (మ 1623) 
* అక్టోబరు 15: మొగలు చక్రవర్తి అక్బరు. (మ 1605)

## మరణాలు
*అచ్యుత దేవ రాయలు విజయనగర సామ్రాజ్య చక్రవర్తి.

## పురస్కారాలు

*
ఉదయిని

**ఉదయిని**  సాహిత్యపత్రిక రెండు నెలలకు ఒకసారి వెలువడేలా ప్రముఖ భావకవి కొంపెల్ల జనార్ధనరావు 1934లో ప్రారంభించాడు. మద్రాసు నుండి వెలువడిన ఈ పత్రిక ఎక్కువకాలం మనలేక పోయింది. ఆర్థిక ఇబ్బందుల కారణంగా ఈ పత్రిక ఆరు సంచికలు మాత్రమే వెలుగు చూడగలిగింది. 

## శీర్షికలు
ఈ పత్రిక నాలుగో సంచిక దసరా 1935 సంచికలో ఈ క్రింది అంశాలున్నాయి.
* కిరణాలు - సంపాదకుడు
* శశిదూతము (కవిత) - విశ్వనాథ సత్యనారాయణ
* లోపాముద్ర (కవిత) - శివశంకరశాస్త్రి
* స్వర్ణకింకిణి (కవిత) - మల్లవరపు విశ్వేశ్వరరావు
* అదృష్టము (కవిత) - జనమంచి కామేశ్వరరావు
* ప్రభాతసుందరి (కవిత) - ఊటుకూరు సత్యనారాయణరావు 
* గోగీతి (కవిత) - అత్తిలి సూర్యనారాయణమూర్తి
* నీడ (కవిత) - చావలి బంగారమ్మ
* భైరవి (కవిత) - పురిపండా అప్పలస్వామి
* సమస్య - రావిపాటి వెంకటరామారావు
* శ్రీ దీక్షితులు గారి నాటికలు - పిలకా గణపతిశాస్త్రి
* ఆక్షణము - మంగిపూడి పురుషోత్తమశర్మ
* సీత (కుందమాల) - విశ్వనాథ సత్యనారాయణ
* ఆరనిజ్యోతి - జనమంచి కామేశ్వరరావు
* శైలబాల - అడివి బాపిరాజు
* పావురాలు (దారుచిత్రము) - తేజోమూర్తుల కేశవరావు
* ప్రాకృతము - నన్నయకు పూర్వపు సాహిత్యము - మల్లంపల్లి సోమశేఖరశర్మ
* వాఙ్మయవీధి 
* శృంగాటకం 
## రచయితలు
ఈ పత్రికలో పైన పేర్కొన్న రచయితలే కాకుండా ఇంకా కృష్ణశాస్త్రి, రాయప్రోలు సుబ్బారావు, నోరి నరసింహశాస్త్రి, దామెర రాజగోపాలరావు, ముద్దుకృష్ణ, చింతా దీక్షితులు, ఇంద్రగంటి హనుమచ్ఛాస్త్రి, చలం, నేలటూరి వెంకటరమణయ్య, శ్రీరంగం శ్రీనివాసరావు, కొండేపూడి సుబ్బారావు, అడివి బాపిరాజు, తెలికిచెర్ల కృష్ణమూర్తి, కవికొండల వెంకటరావు, కొమఱ్ఱాజు వినాయకరావు, కందుకూరి రామభద్రరావు, దువ్వూరి రామిరెడ్డి, శ్రీపాద గోపాలకృష్ణమూర్తి, పింగళి లక్ష్మీకాంతం, కాటూరి వెంకటేశ్వరరావు, కొడాలి ఆంజనేయులు,కరుణకుమార, వెంపటి నాగభూషణం, పుట్టపర్తి శ్రీనివాసాచార్యులు, ఆచంట జానకీరాం, కొంపెల్ల జనార్ధనరావు మొదలైనవారు రచనలు చేశారు.
## పండితాభిప్రాయము
ఈ పత్రిక గురించి గిడుగు వెంకట రామమూర్తి పంతులు తన అభిప్రాయాన్ని ఈ విధంగా తెలిపాడు.

*మీవంటి మహానుభావుల రచనలు ప్రచురించడానికి వేరుగా ఒక పత్రిక ఉండడము ఉచితమే. ఆవశ్యకము కూడాను. ఈ సంచికలలోని కొత్త రచనలు మీవి, మీ మిత్రులవీ శ్రద్ధగా పరిశీలించినవారికి  తెలుగు సాహిత్య చరిత్రలో కొత్త యుగము ఏర్పడుతున్నట్టు తోచకపోదు. ఇంగ్లీషూ, బంగాళీయుల విదేశీయ భాషలలోని కొత్త రచనలు చదివి నవ్యకావ్య రసాస్వాదనము చేసి తృప్తి పొందిన తెలుగు రసికులకు నేటి తెలుగు మాసపత్రికలను అందులోనూ 'ఉదయిని', 'జ్వాల ' వంటి వాటిని ఇటుపైని ఈసడించడానికి కారణముండదు. నేటి తెలుగు భాషలో నేటి భూలోకము ప్రతిఫలించేటట్టు చేయగల తెలుగు లేఖకులున్నూ, తెలుగు కవులున్నూ అన్య దేశీయులతో తులతూగగలవారు తయారవుతున్నారని ఈ పత్రికలు విశదము చేస్తున్నవి*.

## మూలాలు

వర్గం:తెలుగు పత్రికలు
వర్గం:తెలుగు ద్వైమాస పత్రికలు
వర్గం:1934 పత్రికలు
వర్గం:1934 స్థాపితాలు
వర్గం:సాహిత్య పత్రికలు
మంగిపూడి పురుషోత్తమశర్మ

thumb|right|150px|మంగిపూడి పురుషోత్తమశర్మ﻿మంగిపూడి పురుషోత్తమ శర్మ (1892-1946) జాతీయోద్యమ కవి, స్వాతంత్ర్య సమరయోధుడు, రచయిత. అతను జాతీయ కవి వెంకటశర్మ తమ్ముడు.

## జీవిత విశేషాలు
అతను పశ్చిమ గోదావరి జిల్లా, పిప్పర గ్రామంలో సీతమ్మ, విశ్వపతి శాస్త్రి దంపతులకు 1892లో జన్మించాడు. బందరు జాతీయ కళాశాలలో మెట్రిక్యులేషన్ చదివాడు. సహాయనిరాకరణ ఉద్యమతీర్మానం లోని విద్యాలయాలను బహిష్కరించవలెను అనే కార్యక్రమం ప్రకారం చంద్రుపట్ల బాపిరాజు, వడ్లపట్ల గంగరాజు, కలగర కృష్ణారావు, బద్దిరాజు నాగభూషణం, దాట్ల సీతారామరాజు, నిడమర్తి వెంకట ఉమామహేశ్వరరావు మొదలగు విద్యార్థులతో పాటు చదువులకు స్వస్తి చెప్పాడు.

అతను సంస్కృతాంధ్ర భాషలలో ప్రావీణ్యుడు. అతను తన 17వ యేటనే భీష్ముని చరిత్రను వచన కావ్యంగా వ్రాశాడు. ఇది ఆనాటి స్కూలు ఫైనల్ విద్యార్థులకు పాఠ్య గ్రంథంగా ఉంది. గాంధీజీ అనుచరునిగా అతని బోధనలకు ప్రభావితుడై సత్యాగ్రహోద్యమంలో పనిచేసి, కారాగార శిక్షను అనుభవించాడు. "స్వేచ్ఛాగానం" అనే ఖండకావ్యాన్ని రచించాడు. అతని రచనలు ఎన్నో పత్రికలలో ప్రచురించబడేవి. 1928 లో మాగంటి అన్నపూర్ణాదేవి పై వ్యాసం వెలువరించాడు. భీష్ముని చరిత్ర,  కోయిలపాట, స్వామి దయానంద సరస్వతి జీవితము, గోదావరిలు అతని రచనలు. స్వాతంత్ర్యోద్యమంలోనే కాకుండా, జాతీయావాదిగానూ అతని పాత్ర అనన్యసామాన్యం. అతను కృష్ణా, పశ్చిమగోదావరి జిల్లా ప్రజలలో దేశభక్తిని ప్రబోధించాడు. 1920లో శర్మ సహాయ నిరాకరణోద్యమంలో పాల్గొని తన ప్రసంగాలతో ఉర్రూతలూగించాడు. గాంధీజీ 1929 ఏప్రిల్ 23–28 వరకు పశ్చిమ గోదావరి జిల్లాలో పర్యటించినప్పడు శర్మ అతనితో ఉండి, మహాత్ముడి ఉపన్యాసాలను అనువదించాడు. గాంధీజీ ఆదేశానుసారం 1920లో కొవ్వలి గోపాలరావు లాంటి మరెందరో మిత్రులప్రోత్సాహంతో తణుకులో 5 ఎకరాల తోటలో 60 వేలు ఖరీదు చేసే భవనంలో జాతీయ పాఠశాల ప్రారంభించాడు. దీనిని ఆశ్రమంగా మార్చాలని శర్మగారు ప్రయత్నించాడు. అయితే దీనిని ఆశ్రమంగా మార్చడానికి కొవ్వలి గోపాలరావు వ్యతిరేకించాడు. అయితే 1924 నుంచి ఈ జాతీయ పాఠశాలలో 3 సంవత్సరాలు క్రియాత్మకంగా పనిచేయడమే అతని జాతీయోద్యమ జీవితంలో ప్రధాన ఘట్టం. అతను 1946 జనవరి 16న మరణించాడు.

## రచనలు
# భీష్ముని చరిత్ర
# కోయిల పాటలు
# కర్మయోగము (అనువాదము మూలం: స్వామి వివేకానంద) 
#

## మూలాలు

వర్గం:తెలుగు రచయితలు
వర్గం:1892 జననాలు
వర్గం:1946 మరణాలు
వర్గం:గాంధేయవాదులు
వర్గం:భారత స్వాతంత్ర్య సమర యోధులు
వర్గం:పశ్చిమ గోదావరి జిల్లా స్వాతంత్ర్య సమర యోధులు
వర్గం:పశ్చిమ గోదావరి జిల్లా రచయితలు
వర్గం:పశ్చిమ గోదావరి జిల్లా కవులు
కాన్పూర్ రైల్వే స్టేషను

thumb|కాన్పూర్ రైల్వే స్టేషను
**కాన్పూర్ జంక్షన్** (కూడా కాన్పూర్ పురాణం అని పిలుస్తారు) 1859 లో ప్రారంభమైన కాన్పూర్-అలహాబాద్ రైల్వే లైన్ మీద కాన్పూర్ మాజీ స్టేషను.  ప్రస్తుత స్టేషను కాన్పూర్ సెంట్రల్ ప్రారంభమైన తరువాత ఇదిమూసివేయబడింది,

## చరిత్ర
బొంబాయి, థానే మధ్య, 3 మార్చి, 1859 సం. న అలహాబాద్ నుంచి కాన్పూర్ వరకు (180 కి.మీ.) మొట్టమొదటి ప్రయాణీకుల రైలు సేవలు ప్రారంభం చేసిన తరువాత ఈ మార్గము భారతదేశంలో నాల్గవ రైలు మార్గముగా ఆరంభమయ్యింది.  ఈ మార్గము ఢిల్లీ - అంబాలా - కాల్కా రైలు మార్గమును 1889 సం.లో అనుసరించింది.

## మూలాలు

వర్గం:కాన్పూర్ రైల్వే స్టేషన్లు
వర్గం:భారతదేశపు రైల్వే స్టేషన్లు
వర్గం:1859 రైల్వే స్టేషన్లు ప్రారంభాలు
వర్గం:ప్రయాగ్‌రాజ్ రైల్వే డివిజను
వర్గం:మూతబడిన భారత రైల్వే స్టేషన్లు
అయోధ్య జంక్షన్ రైల్వే స్టేషను

**అయోధ్య రైల్వే స్టేషన్** (హిందీ: अयोध्या रेलवे स्टेशन, ఉర్దూ: ایودھیا ریلوے سٹیشن) అధికారికంగా **అయోధ్య ధామ్‌ జంక్షన్‌****,** ఉత్తర భారతదేశంలో ఒక ముఖ్యమైన రైల్వే స్టేషనుగా గుర్తించబడినది.  ఇది బాగా ఢిల్లీ, కాన్పూర్, లక్నో, వారణాసి, గోండా, గోరఖ్‌పూర్‌తో అనుసంధానించబడి ఉంది. ఇది జంట నగరంలో రెండు రైల్వే జంక్షన్లలో ఒకటి; రెండవది ఫైజాబాద్ జంక్షన్.

2023 డిసెంబరు 30న ఆధునిక హంగులు, రామమందిర చిత్రాలతో పునరుద్ధరించిన ఈ రైల్వేస్టేషన్‌ ను భారత ప్రధాని నరేంద్రమోదీ ప్రారంభించాడు. రూ.240 కోట్ల వ్యయంతో మూడు అంతస్థులుగా అయోధ్య జంక్షన్‌ రైల్వే స్టేషను పునర్నిర్మించారు. దీనికి అయోధ్య ధామ్‌ జంక్షన్‌గా నామకరణం చేసారు.

## ఇవి కూడా చూడండి
* భారతీయ రైల్వేలు

## మూలాలు

## బయట లింకులు
* Ayodhya railway timetable

వర్గం:ఉత్తర ప్రదేశ్ రైల్వే స్టేషన్లు
వర్గం:ఉత్తర ప్రదేశ్ రైల్వే జంక్షన్ స్టేషన్లు
వర్గం:భారతదేశపు రైల్వే స్టేషన్లు
1679

**1679** గ్రెగోరియన్‌ కాలెండరు ప్రకారం ఆదివారం నుండి ప్రారంభమయ్యే మామూలు సంవత్సరం.జూలియన్ క్యాలెండర్ ప్రకారం బుధవారం నుండి ప్రారంభమయ్యే ఒక సాధారణ సంవత్సరం. గ్రెగోరియన్ క్యాలెండర్ జూలియన్ క్యాలెండర్ కంటే 10 రోజుల ముందు ఉంది, ఇది 1923 వరకు స్థానికీకరించిన ఉపయోగంలో ఉంది.

## సంఘటనలు
### జనవరి &#x2013; జూన్

* జనవరి 24 &#x2013; ఇంగ్లాండ్ రాజు చార్లెస్ II దాదాపు 18 సంవత్సరాల తరువాత "కావలీర్ పార్లమెంట్ " ను రద్దు చేశాడు. 
* మార్చి 22 - మద్రాసులోని సెయింట్‌ జార్జి ఫోర్ట్‌ గవర్నర్‌ రస్టెయిన్‌షామ్‌ మాస్టర్‌ మంగళగిరి దేవాలయాన్ని దర్శించాడు
* మే 27 &#x2013; ఇంగ్లాండ్ పార్లమెంట్ హేబియస్ కార్పస్ చట్టాన్ని ఆమోదించింది. 
* జూన్ 1 &#x2013; డ్రమ్‌క్లాగ్ యుద్ధం: స్కాటిష్ ఒడంబడికదారులు ఒక చిన్న ప్రభుత్వ శక్తిని ఓడించారు.
* జూన్ 4 &#x2013; అర్మేనియా భూకంపం: పెర్షియన్ సామ్రాజ్యంలోని యెరెవాన్ ప్రాంతంలో, 6.4 ఉపరితల తరంగ తీవ్రతతో భూకంపం సంభవించింది.
* జూన్ 22 &#x2013; స్కాట్లాండ్‌లోని బోత్వెల్ వంతెన యుద్ధం: జేమ్స్ స్కాట్ నేతృత్వంలోని రాయల్ దళాలు , 1 వ డ్యూక్ ఆఫ్ మోన్‌మౌత్, క్లావర్‌హౌస్‌కు చెందిన జాన్ గ్రాహం స్కాటిష్ ఒడంబడికలను లొంగదీసుకున్నారు.

### జూలై &#x2013; డిసెంబర్

* జూలై 2 - డేనియల్ గ్రేసలన్ డి డు లుత్ నాయకత్వంలో యూరోపియన్లు మొదటిసారిగా మిన్నెసోటా వెళ్ళి అక్కడి మిస్సిసిపి నది హెడ్ వాటర్స్ ని చూసారు.
* సెప్టెంబరు 18 &#x2013; న్యూ హాంప్‌షైర్ మసాచుసెట్స్ బే కాలనీ కౌంటీగా మారింది.
* నవంబరు 27 &#x2013; మసాచుసెట్స్‌లోని బోస్టన్‌లో జరిగిన అగ్నిప్రమాదంలో గిడ్డంగులు, 80 ఇళ్ళు, డాక్‌యార్డుల్లోని ఓడలన్నీ కాలిపోయాయి.
* అక్టోబరు 13 - పెను తుపానులో కృష్ణా జిల్లా మచిలీపట్నం ప్రాంతంలో 20 వేలకు పైగా మృతిచెందారు.

## జననాలు

* జనవరి 24 &#x2013; క్రిస్టియన్ వోల్ఫ్, జర్మన్ తత్వవేత్త (మ .1754 )
* మార్చి 18 &#x2013; మాథ్యూ డెక్కర్, ఇంగ్లీష్ వ్యాపారి, రచయిత (మ .1749 )
* మార్చి 29 &#x2013; బెనెడిక్ట్ కాల్వెర్ట్, 4 వ బారన్ బాల్టిమోర్, మేరీల్యాండ్ వలస గవర్నర్ (మ .1715 )
* మే 29 &#x2013; ఆంటోనియో ఫర్నేస్, డ్యూక్ ఆఫ్ పర్మా (మ .1731 )
* ఆగస్టు 16 &#x2013; కాథరిన్ ట్రోటర్ కాక్‌బర్న్, ఇంగ్లీష్ నవలా రచయిత, నాటక రచయిత, తత్వవేత్త (మ .1749 )
* అక్టోబరు 13 &#x2013; అన్హాల్ట్-జెర్బ్స్ట్ యువరాణి మాగ్డలీనా అగస్టా, డచెస్ ఆఫ్ సాక్సే-గోథా-ఆల్టెన్‌బర్గ్ (మ .1740 )
* అక్టోబరు 16 &#x2013; జాన్ డిస్మాస్ జెలెంకా, బోహేమియన్ స్వరకర్త (మ .1745 )
* నవంబరు 11 &#x2013; ఫిర్మిన్ అబాజిత్, ఫ్రెంచ్ శాస్త్రవేత్త (మ .1767 

## మరణాలు
* ఫిబ్రవరి 5: జూస్ట్ వాన్ డెన్ వాన్డెల్ డచ్ కవి, నాటక రచయిత (జ.1587) 

## తేదీ తెలియదు

* టిబెట్-లడఖ్-మొఘల్ యుద్ధం (1679–84) లడఖ్‌పై టిబెటన్ దండయాత్రతో ప్రారంభమవుతుంది.
* ఫ్రెంచ్ అన్వేషకుడు డేనియల్ గ్రేసోలోన్, సియూర్ డు లూట్, సెయింట్ లూయిస్ నదిని అన్వేషిస్తాడు. మిన్నెసోటాలోని దులుత్ నగరానికి అతని పేరును  పెట్టారు.
* మొఘల్ చక్రవర్తి  ఔరంగజేబ్ *జిజ్యాను* తిరిగి పునరిద్దరించాడు

## మూలాలు

## వెలుపలి లంకెలు

వర్గం:1679
వర్గం:సంవత్సరాలు
వర్గం:సంఘటనలు
1587

**1587** గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* ఫిబ్రవరి 1: తనను హత్య చేసే కుట్రలో చిక్కుకున్న తరువాత బంధువు మేరీ మరణ శిక్ష‌పై ఇంగ్లాండ్ రాణి ఎలిజబెత్‌ సంతకం చేసింది. ఏడు రోజుల తరువాత, ఎలిజబెత్ యొక్క ప్రైవేట్ కౌన్సిల్ ఆదేశాల మేరకు, ఫోథెరింగ్‌హే కోటలో మేరీకి శిరచ్ఛేదం చేసారు.
* జూలై 22: రోనోక్ కాలనీ : నిర్జన కాలనీని తిరిగి స్థాపించడానికి ఇంగ్లీష్ సెటిలర్ల బృందం ఉత్తర కరోలినాలోని రోనోక్ ద్వీపానికి చేరుకుంది .
* ఆగష్టు 18: కథనాల ప్రకారం సాల్ వాల్‌కు పోలాండ్ రాజయ్యాడు.
* ఆగస్టు 19
** సాల్ వాల్ పదవీచ్యుతుడయ్యాడు.
** పోలిష్, లిథువేనియన్ ప్రభువులు సిగిస్మండ్ III వాసాను తమ రాజుగా ఎన్నుకున్నారు.
* ఆగస్టు 27: గవర్నర్ జాన్ వైట్ ఇంగ్లాండ్ నుండి మరింత సామాగ్రి తెచ్చుకోవడానికి రోనోకే కాలనీని వదలి వెళ్ళాడు.
* అక్టోబర్ 1: షాహ్ అబ్బాస్ I "ది గ్రేట్" ఇరాన్ షహన్షాగా విజయం సాధించాడు. 
* అక్టోబర్ 18: మొదటి ఫిలిప్పినోల ల్యాండింగ్ : ఆధునిక కాలిఫోర్నియాలోని శాన్ లూయిస్ ఒబిస్పో సమీపంలో మోరో బేలో ఉత్తర అమెరికాలో మొదటి ఫిలిపినోలు దిగారు. 
* అక్టోబర్ 31: 1575 లో స్థాపించబడిన లైడెన్ యూనివర్శిటీ లైబ్రరీ దాని తలుపులు తెరిచింది.
* మింగ్ రాజవంశపు చైనాలో తీవ్రమైన కరువు ఏర్పడింది.

* ఇంగ్లాండ్‌లో ఈత గురించిన మొట్టమొదటి గ్రంథమైన ఎవెరార్డ్ డిగ్బీ యొక్క *డి ఆర్టే నటాండి* ప్రచురించబడింది.
* మకావులో సెయింట్ డొమినిక్ చర్చిని స్థాపించారు. 

*
## జననాలు
thumb|జోకిం జుంగియస్
* అక్టోబరు 22: జోచిమ్ జుంగియస్, జర్మన్ గణిత శాస్త్రవేత్త,తత్వవేత్త. (మ.11657)
* నవంబర్ 17: జూస్ట్ వాన్ డెన్ వాన్డెల్ డచ్ కవి, నాటక రచయిత (మ.1679)

## మరణాలు

## పురస్కారాలు

## మూలాలు


*
కాన్పూర్ బ్రిడ్జ్ లెఫ్ట్ బ్యాంక్ రైల్వే స్టేషను

**కాన్పూర్ బ్రిడ్జ్ లెఫ్ట్ బ్యాంక్**అనేది  భారతదేశం, ఉత్తరప్రదేశ్ రాష్ట్రం,  ఉన్నావ్ జిల్లాకు చెందిన శుక్లాగంజ్ దగ్గర ఒక చిన్న రైల్వే స్టేషను.  ఇది కాన్పూర్-లక్నో రైలు మార్గం మీద ఉంది.  గంగా వంతెనను దాటిన తర్వాత ఇది వస్తుంది. ఇక్కడ లక్నో-కాన్పూర్-మెమో, ఒక రకం లోకల్ రైళ్ళు  మాత్రమే ఒకటి, రెండు నిమిషాలు ఆగుతాయి.  ఇంకా, కొన్ని ఎక్స్‌ప్రెస్ రైళ్ళు ప్రత్యేక కారణాల వలన లేదా మరో రైలుకు దారి ఇచ్చేందుకు మాత్రమే ఆగుతాయి.

కాన్పూర్, లక్నో మధ్య ప్యాసింజర్ రైళ్లు కాకుండా, కాన్పూర్ సెంట్రల్, రాబరేలి జంక్షన్, కాన్పూర్ సెంట్రల్ నుండి బాలామౌ జంక్షన్ మధ్య నడుస్తున్న ప్యాసింజర్ రైళ్లు కూడా ఇక్కడ ఆగుతాయి. లక్నో జంక్షన్ నుండి కాస్గంజ్ ప్యాసింజర్, లక్నో చార్బాగ్ నుండి హన్సీ ప్యాసింజర్ ఇక్కడ నిలిచిపోతున్న రైళ్ళలో ఉన్నాయి.

## ఇతర సమాచారం
రైల్వే షెడ్యూల్ ప్రకారం రోజుకు దాదాపు 20 రైళ్లు ఇక్కడ ఆగి ప్రయాణిస్తాయి.ఈ స్టేషన్ మూడు ప్లాట్‌ఫారమ్‌లను కలిగి ఉంది, కాన్పూర్-ఉన్నవో లైన్ వేదిక ప్రయాణికుల ఆశ్రయానికి వీలుగా టికెట్ విండో సదుపాయంతో బాగా పెంచబడింది. ఇది ఒక ప్లాట్‌ఫాం నుండి మరొక ప్లాట్‌ఫాంకు వెళ్లడానికి మంచినీటి వసతి, ఫుట్ ఓవర్‌బ్రిడ్జ్ సౌకర్యాలు లేవు.

## మూలాలు

## బయటి లింకులు

వర్గం:ఉన్నావ్ జిల్లా రైల్వే స్టేషన్లు
వర్గం:లక్నో పశ్చిమ రైల్వే డివిజను
వర్గం:ఉత్తర ప్రదేశ్ రైల్వే స్టేషన్లు
వర్గం:భారతదేశపు రైల్వే స్టేషన్లు
వర్గం:ఉత్తర రైల్వే స్టేషన్లు
నస్రత్ ఫతే అలీఖాన్

**నస్రత్ ఫతే అలీఖాన్ ** ఒక సుప్రసిద్ద పాకిస్తానీ సంగీతకారుడు.
## నేపధ్యము
ఫతే అలీ ఖాన్ 1948, అక్టోబరు 13న జన్మించాడు. ఖవ్వాలీ గాయకుడిగా ఆయన ప్రఖ్యాతి గాంచాడు. 49 ఏళ్ల వయసులో 1997, ఆగస్టు 17న గుండెపోటుతో కన్నుమూశాడు.

## గూగుల్ నివాళి
2015 లో నస్రత్ ఫతే అలీఖాన్ కు ఇంటర్నెట్ సెర్చ్ దిగ్గజం గూగుల్ తనదైన శైలిలో నివాళి అర్పించింది. ఫతే అలీ ఖాన్ జయంతిని పురస్కరించుకుని ఆయన చిత్రాన్ని **డూడుల్** గా పెట్టింది. తన బృందంతో కలిసి ఆయన కచేరీ చేస్తున్న చిత్రాన్ని పోస్ట్ చేసింది. 
ఫతే అలీ ఖాన్ తన్మయత్వంతో పాటుతున్నట్టుగా ఈ చిత్రంలో ఉంది. గానంలో లీనమై పైకి ఎత్తిన ఆయన ఎడమ చేతిని గూగుల్ లోని 'ఎల్ ' అక్షరానికి బదులుగా **డూడుల్** లో చూపించింది.

## మూలాలు

## బయటి లంకెలు

*Article with brief 1993 interview (edwebproject.org)
*
* NPR Audio Report: Nusrat Fateh Ali Khan: The Voice Of Pakistan
* 
*

వర్గం:1948 జననాలు
వర్గం:1997 మరణాలు
వర్గం:పాకిస్తానీ గాయకులు
వర్గం:తబలా విద్వాంసులు
వర్గం:హార్మోనియం విద్వాంసులు
వర్గం:పాకిస్తాన్ సంగీతకారులు
వైభవ్‌వాడి రోడ్ రైల్వే స్టేషను

**వైభవ్‌వాడి రోడ్ రైల్వే స్టేషను** కొంకణ్ రైల్వేలో ఉంది. ఇది సముద్ర మట్టానికి 80 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను రాజాపూర్ రోడ్ రైల్వే స్టేషను, తదుపరి స్టేషను నందగావ్ రోడ్ రైల్వే స్టేషను.
## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
పెద్దపాడు (ధరూర్)

**పెద్దపాడు ** మహబూబ్ నగర్ జిల్లా ధరూర్ మండలానికి చెందిన గ్రామం. గద్వాల నుండి జూరాల ప్రాజెక్టుకు వెళ్ళే దారిలో ఇది రెండవ గ్రామం

పెద్దపాడు, తెలంగాణ రాష్ట్రం, మహబూబ్ నగర్ జిల్లా, ధరూర్ మండలంలోని ఒక చిన్న గ్రామం/కుగ్రామం. ఇది చింతరేవుల పంచాయతీ పరిధిలోకి వస్తుంది. ఇది తెలంగాణ ప్రాంతానికి చెందినది. ఇది జిల్లా హెడ్ క్వార్టర్స్ మహబూబ్ నగర్ నుండి దక్షిణం వైపు 67 కిమీ దూరంలో ఉంది. ధరూర్ నుండి 9 కి.మీ. దూరంలో ఉంది.

పెద్దపాడు చుట్టూ తూర్పున ఆత్మకూర్ మండలం, తూర్పున గద్వాల్ మండలం, ఉత్తరాన నర్వ మండలం, ఉత్తరాన చిన్నచింతకుంట మండలం ఉన్నాయి.

గద్వాల్, రాయచూర్, వనపర్తి, నారాయణపేట పట్టణాలు పెద్దపాడుకు సమీపంలో ఉన్నాయి.

## మూలాలు

వర్గం:తెలంగాణ జిల్లాల శివారు గ్రామాలు
లక్ష్మీదీపక్

thumb|right|300px|లక్ష్మీదీపక్
**లక్ష్మీదీపక్** తెలుగు సినిమా దర్శకుడు. ఇతడు హైదరాబాద్లో 1935లో జన్మించాడు. ఇతని అసలు పేరు లక్ష్మీనారాయణ. ఇతడి చదువు ఉర్దూ మాధ్యమంలో సాగింది. ఇతడు హైస్కూలు చదువుకొనే సమయంలోనే సినిమాల పట్ల ఆకర్షితుడై దర్శకుడు కావాలనే కోరికను పెంచుకున్నాడు. హిందీ సినిమారంగంలో తన అదృష్టాన్ని పరీక్షించుకోవాలని 1958లో బొంబాయి వెళ్ళాడు. కానీ అతని ప్రయత్నాలేవీ ఫలించలేదు. తిరిగి హైదరాబాదు వచ్చేశాడు. హైదరాబాదులో ఇతనికి అట్లూరి పూర్ణచంద్రరావు, ప్రత్యగాత్మ, గుత్తా రామినీడులు పరిచయమయ్యారు. రామినీడు ఇతనికి తొలిసారిగా చివరకు మిగిలేది సినిమాలో సహాయ దర్శకుడిగా పనిచేసేందుకు అవకాశం ఇచ్చాడు. తరువాత రామినీడు , హేమాంబరధరరావుల వద్ద అసిస్టెంట్ డైరెక్టర్‌గా పనిచేసి దర్శకత్వ మెళకువలు నేర్చుకున్నాడు. మద్రాసులో ఇతడు సహాయ దర్శకుడిగా పనిచేస్తున్న సమయంలో ఇతనికి నటుడు ప్రభాకరరెడ్డి పరిచయమై స్నేహితుడిగా మారాడు.  ప్రభాకరరెడ్డి తన స్వంత బ్యానర్ బి.ఎస్.మూవీస్ బ్యానర్‌పై పచ్చని సంసారం సినిమా తీస్తూ ఇతడికి మొదటి సారిగా దర్శకుడిగా అవకాశం ఇచ్చాడు.  ఆ సమయంలోనే లక్ష్మీనారాయణ పేరును లక్ష్మీదీపక్‌గా మార్చుకున్నాడు. ఆ తర్వాత ఇతడు సుమారు 30 సినిమాలకు దర్శకత్వం వహించాడు. ఇతడి సినిమాలు ఎక్కువ భాగం విజయవంతమయ్యాయి. వైవిధ్యభరితమైన కథలను ఎంపిక చేసుకోవడమే ఇతని విజయాలకు కారణం. ఇతని మొదటి, చివరి సినిమాలకు  ప్రభాకరరెడ్డి నిర్మాత కావడం గమనార్హం. ఎన్నో ఉదాత్తమైన సినిమాలకు దర్శకత్వం వహించిన ఇతడు 2001, జూన్ 10వ తేదీన మరణించాడు.

## చిత్రాల జాబితా
### సహాయ దర్శకుడిగా
# చివరకు మిగిలేది
# కలిమిలేములు
# కలవారి కోడలు
# దేవత
# పొట్టిప్లీడరు
# వీలునామా
# శ్రీ శ్రీ శ్రీ మర్యాద రామన్న
# ఆడపడుచు మొదలైనవి.
### దర్శకుడిగా

# పచ్చని సంసారం
# కూతురు కోడలు
# జగత్ జెంత్రీలు
# పండంటి కాపురం
# అన్బు సహోదర్‌గళ్ (తమిళం)
# గాంధీ పుట్టిన దేశం
# నాకూ స్వతంత్రం వచ్చింది
# కార్తీక దీపం
# మహా పురుషుడు
# ధైర్యవంతుడు
# గూడుపుఠాణి
# హారతి
# ఇంటి కోడలు
# వయసొచ్చిన పిల్ల
# వింతఇల్లు సంతగోల
# ఈ కాలపు పిల్లలు
# ఏడడుగుల అనుబంధం
# ధర్మచక్రం
# సన్నాయి అప్పన్న
# తెలుగునాడు
# ఇంటింటా దీపావళి

## మూలాలు

## బయటిలింకులు
* ఇంటర్నెట్ మూవీ డేటా బేస్ (IMDb)లో లక్ష్మీదీపక్ వివరాలు

వర్గం:1935 జననాలు
వర్గం:2001 మరణాలు
వర్గం:తెలుగు సినిమా దర్శకులు
వర్గం:హైదరాబాదు జిల్లా సినిమా దర్శకులు
వర్గం:పేరు మార్చుకున్న తెలంగాణ వ్యక్తులు
మడ్గాం రైల్వే స్టేషను

* మడ్గాం రైల్వే స్టేషను * భారతదేశం లోను గోవా రాష్ట్రం, మడ్గాం, లోని కొంకణ్ రైల్వే నెట్‌వర్క్‌లో ఉంది. మడ్గాం గోవా రాష్ట్రంలో అత్యంత రద్దీగా ఉండే రైల్వే స్టేషను, భారతదేశం లోని అనేక ప్రధాన నగరాలతో నేరుగా రైలు కనెక్షన్ ఉంది. వాస్కో డా గామా గోవాలో మరొక ప్రధాన రైల్వే స్టేషను.

## మార్గములు
ఇది భారతదేశం యొక్క దక్షిణ భాగం వెళ్లే అన్ని రైళ్లు కోసం ఒక ముఖ్యమైన హాల్ట్ ఉంది, సుందరమైన కొంకణ్ రైల్వే నెట్‌వర్క్‌లో అతిపెద్ద స్టేషను .

## ముఖ్యమైన రైళ్లు
### మడ్గాం వద్ద ఆగిపోయే / ఉద్భవించే రైళ్లు
# 10103 ముంబై సిఎస్‌టి - మడ్‌గావన్ మండోవి ఎక్స్‌ప్రెస్
# 10104 మడ్‌గావన్ - ముంబై సిఎస్‌టి మండోవి ఎక్స్‌ప్రెస్ 
# 10111 ముంబై సిఎస్‌టి - మడ్‌గావన్ కొంకణ్ కన్యా ఎక్స్‌ప్రెస్ 
# 10112 మడ్‌గావన్ - ముంబై సిఎస్‌టి కొంకణ్ కన్యా ఎక్స్‌ప్రెస్ 
# 12051 దాదర్ - మడ్‌గావన్ జన శతాబ్ది ఎక్స్‌ప్రెస్ 
# 12052 మడ్‌గావన్ - దాదర్ జన శతాబ్ది ఎక్స్‌ప్రెస్ 
# 12449 గోవా సంపర్క్ క్రాంతి ఎక్స్‌ప్రెస్
# 12450 గోవా సంపర్క్ క్రాంతి ఎక్స్‌ప్రెస్
# 22635 మంగళూరు ఇంటర్‌సిటీ ఎక్స్‌ప్రెస్
# 22636 మంగళూరు ఇంటర్‌సిటీ ఎక్స్‌ప్రెస్

### మడ్గాం గుండా వెళ్ళు రైళ్లు
# 12287⇒22659 కొచ్చువెలి - డెహ్రాడూన్ వీక్లీ సూపర్‌ఫాస్ట్ ఎక్స్‌ప్రెస్
# 12288⇒22660 డెహ్రాడూన్ - కొచ్చువెలి వీక్లీ సూపర్‌ఫాస్ట్ ఎక్స్‌ప్రెస్ 
# 12431 తిరువనంతపురం రాజధాని ఎక్స్‌ప్రెస్
# 12432 తిరువనంతపురం రాజధాని ఎక్స్‌ప్రెస్
# 12217 కేరళ సంపర్క్ క్రాంతి ఎక్స్‌ప్రెస్
# 12218 కేరళ సంపర్క్ క్రాంతి ఎక్స్‌ప్రెస్
# 12617 మంగళ లక్షద్వీప్ ఎక్స్‌ప్రెస్
# 12618 మంగళ లక్షద్వీప్ ఎక్స్‌ప్రెస్ 
# 12619 మత్స్యగంధ ఎక్స్‌ప్రెస్ 
# 12620 మత్స్యగంధ ఎక్స్‌ప్రెస్ 
# 22475 బికానెర్ - కోయంబత్తూరు ఎసి సూపర్‌ఫాస్ట్ ఎక్స్‌ప్రెస్ 
# 22476 కోయంబత్తూరు - బికానెర్ ఎసి సూపర్‌ఫాస్ట్ ఎక్స్‌ప్రెస్
# 12201 లోక్‌మాన్య తిలక్ టెర్మినస్ - కోచ్చువెలి గరీబ్ రథ్ ఎక్స్‌ప్రెస్ 
# 12202 కొచ్చువెలి - లోకమాన్య తిలక్ టెర్మినస్ గరీబ్ రథ్ ఎక్స్‌ప్రెస్
# 12779 వాస్కో డ గామా - హజ్రత్ నిజాముద్దీన్ సూపర్‌ఫాస్ట్ ఎక్స్‌ప్రెస్
# 12780 హజ్రత్ నిజాముద్దీన్ - వాస్కో డ గామా సూపర్‌ఫాస్ట్ ఎక్స్‌ప్రెస్
# 12997 తిరునల్వేలి - హప సూపర్‌ఫాస్ట్ ఎక్స్‌ప్రెస్
# 12998 హప - తిరునల్వేలి సూపర్‌ఫాస్ట్ ఎక్స్‌ప్రెస్
# 16333 వేరవాల్ - తిరువనంతపురం ఎక్స్‌ప్రెస్
# 16334 తిరువనంతపురం - వేరవాల్ ఎక్స్‌ప్రెస్
# 17311 చెన్నై - వాస్కో ఎక్స్‌ప్రెస్
# 17312 వాస్కో - చెన్నై ఎక్స్‌ప్రెస్
# 18047 హౌరా - వాస్కో డ గామా అమరావతి ఎక్స్‌ప్రెస్
# 18048 వాస్కో డా గామా - హౌరా అమరావతి ఎక్స్‌ప్రెస్

## మూలాలు

*
*

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
తేజోమూర్తుల కేశవరావు

right| thumb|తేజోమూర్తుల కేశవరావు

**తేజోమూర్తుల కేశవరావు** భారతీయ చిత్రకారుడు. ఇతడు దారుచిత్రాలను (కఱ్ఱపై  చిత్రాలను) చెక్కడంలో నేర్పరి. అతని చిత్రాలు ఉదయిని, భారతి తదితర పత్రికలలో ప్రచురితమయ్యాయి.

## జీవిత విశేషాలు

అతను శాంతినికేతన్‌లో నందాలాల్‌ బోస్‌ వద్ద దారు చిత్రలేఖనంలో  శిక్షణ పొందాడు.    

అతను కర్రపై చిత్రించిన "పల్లెటూరి సంసారము" చిత్రమునకు చెన్నపురి లలిత కళా సంఘం వారి చిత్ర ప్రదర్శన (1936) లో ప్రథమ బహుమతి లభించింది. 

శ్రీశ్రీ రాసిన మహా ప్రస్థానం కవరు పేజీలు స్వయంగా శ్రీశ్రీయే దగ్గరుండి డిజైన్ చేశాడు. కవరుపేజీపై టైటిల్ అక్షరాలను కేశవరావు రాసాడు.  పుస్తకంపై శ్రీరంగం శ్రీనివాసరావు అన్న సంతకం తయారీకి అతను పడ్డ కష్టం అంతా ఇంతా కాదు. పసుపు పచ్చని కాగితాలపై నీలి పెన్సిలుతో యాభై సార్లు రాసి అందులో ఒకదాన్ని ఎంచుకున్నట్టు తానే అనంతంలో చెప్పుకున్నాడు.

అతను నార్ల వెంకటేశ్వరరావు  రచన ‘కొత్తగడ్డ’ (నాటికలో)కు సైతం మరో ఆర్ట్‌ డైరెక్టర్‌ జి.వి. సుబ్బారావు తో కలసి  అందులోని ప్రతి నాటికకు చివర ఒక చిత్రం వేసి ఆ పుస్తకానికి ఒక ప్రత్యేక శోభ తెచ్చాడు.  

## చిత్రమాలిక

దస్త్రం:Tejomurtula.jpg| పావురాలు
దస్త్రం:Tirucurapalli konda.jpg| తిరుచురాపల్లి కొండ
దస్త్రం:Muddulapaavuramu.jpg| ముద్దుల పావురము



## మూలాలు

## బాహ్య లంకెలు
* 
వర్గం:చిత్రకారులు
వర్గం:కళాకారులు
వర్గం:శాంతి నికేతన్ పూర్వ విద్యార్థులు
అల్యూమినియం అయోడైడ్

**అల్యూమినియం అయోడైడ్ ** ఒకరసాయన సంయోగపదార్థం. ఇది ఒక అకర్బన రసాయన సమ్మేళనపదార్థం. ఈ రసాయన సమ్మేళనపదార్థం అల్యూమినియం, అయోడిన్ మూలక పరమాణువుల సంయోగం వలన ఏర్పడినది.ఈ రసాయన పదార్థం రసాయన సంకేతపదం AlI3.అల్యూమినియంతో అయోడిన్ రసాయనికచర్య వలన లేదా హైడ్రోజన్ అయోడిన్ తో అల్యూమినియం లోహం చర్యవలన అల్యూమినియం అయోడైడ్ సంయోగపదార్థం ఏర్పడును. లోహ అల్యూమినియం లేదా అల్యూమినియం హైడ్రాక్సైడ్ తో హైడ్రోజన్ అయోడైడ్ లేదా హైడ్రో అయోడిక్ఆమ్లం చర్య వలన ఆరు జలాణువులను (hexahydrate) కలిగిన అల్యూమినియం అయోడైడ్ ఏర్పడును. అరైల్ ఈథరులను అల్యూమినియం అయోడైడ్ విచ్చితి (cleaves) చేస్తుంది. 
## భౌతిక ధర్మాలు
అల్యూమినియం అయోడైడ్ సహజంగా రంగులేని పొడి ఘనపదార్థం.మలినాలున్న అల్యూమినియం అయోడైడ్ రసాయన పదార్థం బ్రౌన్‌రంగులో ఉండును. నిర్జల అల్యూమినియం అయోడైడ్ అణుభారం 407.69495 గ్రాములు/మోల్., ఆరు జలాణువులున్న అల్యూమినియం అయోడైడ్ అణుభారం 515.786 గ్రాములు/మోల్.25&nbsp;°C వద్ద నిర్జల అల్యూమినియం అయోడైడ్ సాంద్రత 3.98 గ్రాములు/సెం.మీ3.అలాగే ఆరు జలాణువులున్న అల్యూమినియం అయోడైడ్ సాంద్రత 2.63 గ్రాములు/సెం.మీ3.నిర్జల అల్యూమినియం అయోడైడ్ ద్రవీభవన స్థానం189.4&nbsp;°C (372.9&nbsp;°F; 462.5 K),, ఆరు జలాణువులున్న అల్యూమినియం అయోడైడ్‌ను వేడిచేసిన 185&nbsp;°C వద్ద విఘటన/వియోగం చెందును.నిర్జల అల్యూమినియం అయోడైడ్ 360&nbsp;°C (680&nbsp;°F; 633K) వద్ద ఉత్పతనం (sublimes) చెందును.నిర్జల అల్యూమినియం అయోడైడ్ నీటితో వైలెంట్ గా చర్య జరుపును.సజల అల్యూమినియం అయోడైడ్ నీటిలో కరుగును. సజల అల్యూమినియం అయోడైడ్ ఇంకను ఆల్కహాల్,, ఈథరు లలో కరుగుతుంది.
## సౌష్టవం
అల్యూమినియం అయోడైడ్ Al2I6 రూపం కలిగిన ఒక ఘన డైమెరిక్/ద్వ్యణుక పదార్థం. డైమెరిక్ పదార్థం అనగా ఒకేరకమైన పోలిక ఉన్న రెండుఅణువులను కలిగిఉండుట. ఇది AlBr3సౌష్టవాన్ని పోలిక కలిగిఉన్నది.మొనోమేరిక్ (ఒకరకమైన అణువు నుకలిగిన), డైమెరిక్ రూపపదార్థాన్ని వాయుస్థితిలో గుర్తించారు .మొనోమార్ అణువు త్రికోణ సమతలంగా ఉంది, బంధ దూరం/పొడవు 2.448 (6) Å కలిగి ఉంది.430 K వద్ద డైమెరిక్/ ద్వ్యణుక పదార్థం Al2Cl6, Al2Br6 ల పోలికతో ఉండి, అల్యూమినియం-అయోడిన్‌ల బంధ పొడవులను 2.456 (6) Å (టెర్మినల్), 2.670 (8) Å (అనుసందానిత) లను కలిగి ఉంది.

అల్యూమినియం అయోడైద్ అనుపేరు విస్తృతంగా త్రిఅయోడైడ్ (triiodide) లేదా ద్వ్యణుకం (dimer) ను వివరించటానికి వాడుచున్నారు.ట్రైఅయోడైడ్ కన్న గది ఉష్ణోగ్రత వద్ద సాపేక్షముగా అస్థిరమైనది అయిన్నప్పటికి మొనో అయోడైడ్ కూడాఅల్యూమినియం-అయోడిన్ సంబంధంలో తనపాత్రను పోషిస్తున్నది.
::3 AlI → AlI3 + 2 Al

## ఇవికూడా చూడండి
*అల్యూమినియం
*అయోడిన్

## మూలాలు/ఆధారాలు

వర్గం:రసాయన శాస్త్రం
వర్గం:అల్యూమినియం సమ్మేళనాలు
వర్గం:అకర్బన సమ్మేళనాలు
వర్గం:అయోడిన్ సమ్మేళనాలు
జిల్లేపల్లి

**జిల్లేపల్లి** బాపట్ల జిల్లా నగరం మండలానికి చెందిన రెవెన్యూయేతర గ్రామం. 

## గ్రామంలో విద్యా సౌకర్యాలు
ప్రభుత్వ పాఠశాల.  
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు



వర్గం:నగరం మండలం లోని రెవిన్యూయేతర గ్రామాలు
షెడ్యూల్డ్ కులాల/షెడ్యూల్డ్ తెగల అణచివేత చట్టపు దుర్వినియోగం

షెడ్యూల్డ్ కులాల/షెడ్యూల్డ్ తెగల అణచివేతను అరికట్టటానికి భారతీయ శిక్షాస్మృతి రూపొందించిన చట్టాలను ఈ కులాలు/తెగలు దురినియోగం చేస్తూ, ప్రతీకారేచ్ఛతోనో, కేవలం అసౌకర్యం కలుగజేయాలనో, రాజీ రూపంలో ధనం సమకూర్చుకోవాలనో అమాయకులైన సగటు పౌరునిపై నిరాధార ఆరోపణలు వేయటమే **షెడ్యూల్డ్ కులాల/షెడ్యూల్డ్ తెగల అణచివేత చట్టపు దుర్వినియోగం** (ఆంగ్లం:Misuse of Prevention of SC/ST Atrocity Act).

పీడిత వర్గాలను రక్షించటానికి రూపొందించబడిన ఈ చట్టం దుర్వినియోగం కారాదని న్యాయస్థానాలు సైతం అభిప్రాయపడినవి. 

దళితులని ప్రత్యేక వర్గంగా గుర్తించి వారికి పక్షపాతంగా వ్యవహరించటంతో ఇతరులు వివక్షకు లోనౌతున్నారని న్యాయనిపుణులలో అభిప్రాయం కలదు. ఈ చట్టం క్రింద నమోదైన వ్యాజ్యాలలో సింహభాగం ముద్దాయిలు నిర్దోషులుగా తేలటమే ఇందుకు కారణం.  

## వ్యాఖ్యలు
ఢిల్లీ కోర్టుకు చెందిన ఒక న్యాయమూర్తి

ఫోరం ఫర్ సోషల్ జస్టిస్ ప్రతినిధి కే బాలు

## మూలాలు

వర్గం:చట్టాలు
బ్రూస్ లీ (సినిమా)

**బ్రూస్ లీ ** శ్రీను వైట్ల దర్శకత్వంలో 2014లో విడుదలైన తెలుగు సినిమా. రాం చరణ్ తేజ, రకుల్ ప్రీత్ సింగ్ ఇందులో ప్రధాన పాత్రధారులు.
## కథ
చిన్నప్పటి నుంచి బ్రూస్ లీ పోరాటాలు చూసి ఆకర్షితుడైన కథా నాయకుడు కార్తీక్ (రాం చరణ్ తేజ) తన పేరును కూడా బ్రూస్ లీగా మార్చేసుకుంటాడు. కార్తీక్ ది అందమైన కుటుంబం అమ్మ (పవిత్ర లోకేష్), నాన్న రామచంద్రరావు (రావు రమేష్), అక్క (కృతి కర్బంద). కార్తీక్ తండ్రి, జయరాజ్ (సంపత్), వసుంధర (నదియా)కు చెందిన వసుంధర పరిశోధనాశాలలో పనిచేస్తుంటాడు. అదే సమయంలో కార్తీక్ కూడా స్టంట్ మాస్టర్ గా పనిచేస్తూ తండ్రికి సహాయపడుతుంటాడు. వీడియో గేమ్ డెవలపర్ రియా (రకుల్ ప్రీత్ సింగ్)కు పోలీస్ నే పెళ్ళి చేసుకోవాలనే కోరిక ఉంటుంది. అయితే అదే సమయంలో కార్తీక్ ను చూసిన రియా తొలిచూపులోనే ఇష్టపడుతుంది. కార్తీక్ నే కథా నాయకుడుగా పెట్టి ఓ గేమ్ డెవలప్ చేస్తుంది. అదే సమయంలో పోలీస్ నే పెళ్ళి చేసుకోవాలనే తన పిచ్చి వల్ల అనుకోని సమస్యలను ఎదుర్కొంటుంది. ఆ సమస్యల నుంచి రియాను కాపాడాలనుకున్న కార్తీక్, దీపక్ రాజ్ (అరుణ్ విజయ్) ముఠాతో గొడవ పడతాడు.

వసుంధర పరిశోధనాశాలలో పనిచేస్తున్న రామచంద్రరావు కూతురు కృతిని ఆ కంపెనీ యజమాని జయరాజ్ తన కోడలిగా చేసుకోవాలనుకుంటాడు. ఆ సమయంలో జయరాజ్ కు సంబంధించి కొన్ని నిజాలు బయటికి వస్తాయి. ఒకేసారి జయరాజ్, దీపక్ రాజ్ ల నుంచి కార్తీక్ కుటుంబానికి సమస్యలు ఎదురవుతాయి. ఈ సమస్యల నుంచి కార్తీక్ అలియాస్ బ్రూస్ లీ తన కుటుంబాన్ని ఎలా కాపాడుకున్నాడు, అసలు ప్రతినాయకులతో బ్రూస్ లీకి ఉన్న శతృత్వం ఏంటి. అన్నదే మిగతా కథ.

## నటవర్గం

* కార్తీక్/బ్రూస్ లీ గా రాం చరణ్ తేజ
* రియా గా రకుల్ ప్రీత్ సింగ్
* కృతి కర్బంద
* బ్రహ్మానందం 
* దీపక్ రాజ్ గా అరుణ్ విజయ్
* సంపత్ రాజ్ జయరాజ్
* నదియా వసుంధర
* జయప్రకాశ్ రెడ్డి
* సప్తగిరి
* టిస్కా చోప్రా
* బ్రహ్మాజీ 
* ముకేష్ రిషి
*పెనుమత్స సుబ్బరాజు
* పోసాని కృష్ణ మురళి
* రామ చంద్ర రావు, కార్తీక్ తండ్రిగా రావు రమేశ్
* అజయ్
* అమితాష్ ప్రధాన్
* చిరంజీవి (అతిథి పాత్ర)

## సాంకేతికవర్గం
*నిర్మాత - డి. వి. వి. దానయ్య
*దర్శకుడు - శ్రీను వైట్ల
*సంగీతం -  తమన్ ఎస్‌

## మూలాలు

## బయటి లంకెలు

వర్గం:2015 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:నదియా నటించిన సినిమాలు
పావులూరి

**పావులూరి** తెలుగువారిలో కొందరి ఇంటిపేరు.

# పావులూరి మల్లన తొలితరం తెలుగు కవి, గణితవేత్త. 
# పావులూరి శంకరనారాయణ శాస్త్రి భాషావేత్త, నైంఘటికుడు, సంస్కృతాంధ్ర పండితుడు
# పావులూరి కృష్ణ చౌదరి, ప్రముఖ హోమియోపతి వైద్యనిపుణుడు.
సంధ్యావందనం శ్రీనివాసరావు

**సంధ్యావందనం శ్రీనివాసరావు** దక్షిణభారతదేశపు అగ్రశ్రేణి విద్వత్ గాయకుడు. 
## జీవిత విశేషాలు
ఇతడు అనంతపురం జిల్లా పెనుకొండలో 1918, ఆగష్టు 21న నారాయణరావు, గంగాబాయి దంపతులకు జన్మించాడు. ఇతని తల్లిదండ్రులు దాసకూట పరంపరకు చెందినవారు. ఇతని పూర్వీకులు మైసూరు సమీపంలోని శ్రీరంగపట్టణంలో నివసించేవారు. ఇతడు దత్తమండల కళాశాలలో బి.ఎ.చదివాడు. తరువాత బి.ఎల్. కూడా చదివాడు. వకీలుగా కొంతకాలం ప్రాక్టీసు చేశాడు. అనంతపురం కలెక్టర్ ఆఫీసులో కొంతకాలం గుమాస్తాగా పనిచేశాడు. ఇతడి భార్యపేరు సరస్వతి. ఇతనికి ఐదుగురు కుమారులు, ఒక కుమార్తె కలిగారు.

## సంగీత రంగంలో కృషి
ఇతడు సంగీతంలో ప్రాథమిక పాఠాలు పల్లవి పక్క హనుమంతాచార్, తిరుపతి రంగాచార్యులు, చిలమత్తూరు రామయ్యల వద్ద అభ్యసించాడు. తరువాత ఇతడు టైగర్ వరదాచారి, మహారాజపురం విశ్వనాథ అయ్యర్, ద్వారం వేంకటస్వామినాయుడు, మైసూరు వాసుదేవాచార్‌ల వద్ద సంగీతంలో మెళకువలు నేర్చుకున్నాడు. శ్రద్ధతో, ఉత్సాహంతో, పట్టుదలతో అనేక ప్రాచీన సంప్రదాయ కీర్తనలు సేకరించి, స్త్రీలపాటలు, పల్లెపదాలు అనేకం ప్రోదిచేసి వాటి ద్వారా ప్రాచీన రాగాల స్వరూపాలను కల్పన చేశాడు.ఇతడు తెలుగు, తమిళ, కన్నడ, మరాఠీ, సంస్కృతము, ఆంగ్ల భాషలలో ప్రావీణ్యం సంపాదించాడు. ఇతడు కళ్యాణి, యదుకుల కాంబోడి, భైరవి, కేదారగౌళ, సహన, ద్విజవంతి మొదలైన రాగాలలో విశేషమైన కృషి చేశాడు. ఇతడు తన 12వ యేటి నుండే కచేరీలు ఇవ్వడం ప్రారంభించి సుమారు 6 దశాబ్దాల కాలం దేశం అంతటా సంగీత ప్రదర్శనలు ఇచ్చాడు. ఇతడు ఆకాశవాణి విజయవాడ,మద్రాసు కేంద్రాలలో శాస్త్రీయ సంగీత కార్యక్రమాల నిర్వాహకుడిగా, వివిధ హోదాలలో పనిచేశాడు. ఇతడు చక్కటి కర్ణాటక బాణీలో గానం చేసి భక్తిరంజని కార్యక్రమాలను నిర్వహించాడు. ఆకాశవాణిలో అనేక వాద్యగోష్టులను నిర్వహించాడు. మద్రాసులోని సంగీత ఉపాధ్యాయుల కళాశాలకు ప్రిన్సిపాల్‌గా కుడా పనిచేశాడు.

## పదవులు, పురస్కారాలు
ఇతడు కేంద్ర సంగీత అకాడెమీ నిపుణుల కమిటీలోను, యూనివర్శిటీ గ్రాంట్స్ కమిటీలోను, సంగీత నాటక అకాడెమీలోను, ఆకాశవాణి ఆడిషన్స్ కమిటీలోను సభ్యుడిగా నియమించబడ్డాడు. ఇతడు తిరుపతి తిరుమల దేవస్థానముల వారి అన్నమయ్య ప్రాజెక్టు, దాస సాహిత్య ప్రాజెక్టు లకు ప్రత్యేక అధికారిగా కూడా సేవలను అందించాడు. ఇతడికి అనేక పురస్కారాలు, బిరుదులు లభించాయి. సంగీత అకాడెమీ పురస్కారం, డి.లిట్., తిరుమల తిరుపతి దేవస్థాన ఆస్థాన పండిత పదవి మొదలైనవి ముఖ్యమైనవి. సంగీత కళాచార్య, సంగీత కళారత్న, స్వరవిలాస అనే బిరుదులు ఇతడికి లభించాయి. 

## శిష్యులు
ఇతడికి అరియకుడి రామానుజ అయ్యంగార్, సెమ్మంగుడి శ్రీనివాస అయ్యర్, ఎం.ఎస్.సుబ్బలక్ష్మి, ఎం.ఎల్.వసంతకుమారి, మంగళంపల్లి బాలమురళీకృష్ణ, ఎస్.రామనాథన్, రాధ&జయలక్ష్మి, త్రిచూర్ రామచంద్రన్, ఆర్.వేదవల్లి, సుగంధ కలామేగం, ప్రపంచం సీతారాం మొదలైన హేమాహేమీలకు ప్రత్యేక సంగీత బాణీలను నేర్పే అవకాశం దక్కింది. ఇతని శిష్యులలో చెప్పుకోదగినవారు ఇతని కుమారులు, మధ్వమునిరావు, పూర్ణప్రజ్ఞారావు, అరుంధతీ సర్కార్, శశాంక్ మొదలైనవారు.

## మరణం
ఇతడు 1994, జనవరి 25న మరణించాడు.

## మూలాలు

## ఇవికూడా చూడండి
*  యూట్యూబ్ లో సంధ్యావందనం శ్రీనివాసరావు సంగీత కచేరి 1వ భాగం
*  యూట్యూబ్ లో సంధ్యావందనం శ్రీనివాసరావు సంగీత కచేరి 2వ భాగం

వర్గం:1918 జననాలు
వర్గం:1994 మరణాలు
వర్గం:సంగీతకారులు
వర్గం:అనంతపురం జిల్లా సంగీత విద్వాంసులు
అల్లూరి

**అల్లూరి** ఆంధ్ర భట్టు రాజులు, సూర్య వంశ రాజుల గృహనామం.

# అల్లూరి సత్యనారాయణరాజు - ప్రముఖ రాజకీయవేత్త. 
# అల్లూరి సీతారామరాజు - భారత స్వాతంత్ర్య చరిత్రలో ఒక మహోజ్వల శక్తి.

# అల్లూరి గౌరీలక్ష్మి తెలుగు కథా రచయిత్రి, నవలా రచయిత్రి, కవయిత్రి
అట్లూరి పూర్ణచంద్రరావు

**అట్లూరి పూర్ణచంద్రరావు** తెలుగు, హిందీ చలనచిత్రాల నిర్మాత, కమ్యూనిస్టు నాయకుడు.

## జీవిత విశేషాలు
ఇతడు కృష్ణాజిల్లా, గుడివాడ మండలం, చౌటుపల్లి గ్రామంలో 1925వ సంవత్సరం ఏప్రిల్ 4న జన్మించాడు. ఇతనికి చదువు అబ్బలేదు. ఎస్.ఎస్.సి ఫెయిల్ అయిన తర్వాత ఇంటి నుండి పారిపోయి విజయవాడలో ఒక కాంట్రాక్టర్ వద్ద మూడు నెలలు పనిచేశాడు. తర్వాత గుడివాడలోని గౌరీశంకర్ టాకీసులో ప్రొజెక్టర్ ఆపరేటింగ్ అసిస్టెంట్‌గా, బుకింగ్ క్లర్క్‌గా ఆరు నెలలు పనిచేశాడు. తర్వాత విజయవాడలోని నవయుగ ఫిలిం డిస్ట్రిబ్యూటర్స్ కంపెనీలో ఐదు సంవత్సరాలు పనిచేశాడు. అదే సంస్థ గుంతకల్లు బ్రాంచి మేనేజరుగా కొంతకాలం పనిచేశాడు. తర్వాత మద్రాసుకు వెళ్లి బి.విఠలాచార్య, పి.పుల్లయ్యల వద్ద సహాయ దర్శకుడిగా పనిచేశాడు. తర్వాత మిత్రుల సలహాతో ప్రొడక్షన్ రంగంలోకి ప్రవేశించాడు. సినిమాలలో ప్రొడక్షన్ అసిస్టెంటుగా నాలుగు సంవత్సరాలు పనిచేసి మెళకువలు నేర్చుకున్నాడు.

## సినీ నిర్మాణ రంగంలో
ఇతడు 1964లో మొట్టమొదటగా అగ్గిమీద గుగ్గిలం చిత్రాన్ని ప్రారంభించాడు. నవభారత్ ఫిలింస్ బ్యానర్‌పై నిర్మించిన ఈ చిత్రానికి పి.ఎస్.ప్రకాశరావు 50వేలు పెట్టుబడి పెట్టాడు. ఈ చిత్రం ప్రారంభం నుండి చివరివరకు పూర్ణచంద్రరావు చూసుకున్నా నిర్మాతగా ఇతని పేరు మొదటి ఐదు సినిమాలలో వేసుకోలేదు. ఇతడు తెలుగులో 35 సినిమాలు, హిందీలో 18 సినిమాలు, తమిళంలో 13 సినిమాలు, కన్నడ, బెంగాలీ, ఒరియా, మరాఠీ భాషలలో రెండేసి చిత్రాలు, భోజ్‌పురిలో ఒక చిత్రం నిర్మించాడు.

శరత్ బాబును సినీ నటుడిగా పరిచయం చేశాడు. రాచకొండ విశ్వనాథ శాస్త్రిని సినీ సంభాషణల రచయితగా వెండితెరకు పరిచయం చేశాడు.

## సినిమాల జాబితా
# అగ్గిమీద గుగ్గిలం
# అపాయంలో ఉపాయం
# ఉక్కుపిడుగు
# గజదొంగ గంగన్న
# మాతృదేవత
# రైతు కుటుంబం
# రౌడీరాణి
# పాపం పసివాడు
# ప్రేమ పుస్తకం
# వెంకీ
# లోక్ పరలోక్ (హిందీ)
# మాంగ్ భరో సజనా (హిందీ)
# ఏక్ హీ భూల్ (హిందీ)
# అంధాకానూన్ (హిందీ)
# ఆఖరీరాస్తా (హిందీ)
# చాల్‌భాజ్ (హిందీ)
# దిల్ (తమిళ)
# యూత్ (తమిళ)
# ఇడియట్ (హిందీ)

## ప్రస్తుతం
అట్లూరి పూర్ణ చంద్రరావు గారు కర్ణాటకలోని మడికెరీలో సెటిల్ అయ్యారు. అక్కడ ఆయన హోటల్ బిజినెస్ లో ప్రవేశించి, కొత్త ప్రాజెక్టుల్లో భాగంగా హోటల్ గదులు నిర్మించారు. ఈయన భార్య మరుద్వతి. వీరికి ఇరువురు కుమారులు ఉన్నారు.

## మూలాలు

వర్గం:1938 జననాలు
వర్గం:కృష్ణా జిల్లా సినిమా నిర్మాతలు
వర్గం:తెలుగు సినిమా నిర్మాతలు
వర్గం:2017 మరణాలు